cyanic-selkie/wikianc huggingface dataset:
ആന വളർത്തിയ വാനമ്പാടിയുടെ മകൻ
സുബ്രഹ്മണ്യത്തിന്റെ തന്നെ സംവിധാനത്തിൽ 1959-ൽ പുറത്തിറങ്ങിയ ആന വളർത്തിയ വാനമ്പാടി എന്ന ചിത്രത്തിന്റെ രണ്ടാം ഭാഗമായിരുന്നു ഈ ചിത്രം.
പുറത്തേക്കുള്ള കണ്ണികൾ
വർഗ്ഗം:1971-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പി. സുബ്രഹ്മണ്യം സം‌വിധാനം ചെയ്ത ചലച്ചിത്രങ്ങൾ വർഗ്ഗം:കെ.വി. മഹാദേവൻ സംഗീതം പകർന്ന ചലച്ചിത്രങ്ങൾ വർഗ്ഗം:ഓ.എൻ വിയുടെ ഗാനങ്ങൾ വർഗ്ഗം:ഓ.എൻ.വി- മഹാദേവൻ ഗാനങ്ങൾ
ആംഗ്ലോ-ഫ്രഞ്ച്-റഷ്യൻ സൗഹൃദധാരണ
റഷ്യൻ സാമ്രാജ്യം, ഫ്രഞ്ച് മൂന്നാം റിപ്പബ്ലിക്, യുണൈറ്റഡ് കിംഗ്ഡം ഓഫ് ഗ്രേറ്റ് ബ്രിട്ടൻ ആന്റ് അയർലന്റ്എന്നിവ തമ്മിൽ 1907 മുതൽ നിലവിലിരുന്ന അനൗപചാരിക ധാരണയായിരുന്നു ട്രിപ്പിൾ ഓന്റോന്റ് എന്നറിയപ്പെട്ട ആംഗ്ലോ-ഫ്രഞ്ച്-റഷ്യൻ സൗഹൃദധാരണ. ഇത് അർത്ഥമാക്കുന്നത് "സൗഹൃദം, ധാരണ, കരാർ" എന്നാണ്. 1894-ലെ ഫ്രാങ്കോ-റഷ്യൻ അലയൻസ്, 1904-ലെ പാരീസിനും ലണ്ടനും ഇടയിലുള്ള ഓന്റോന്റ് കോർഡിയൽ, 1907-ലെ ആംഗ്ലോ-റഷ്യൻ ഓന്റോന്റ് എന്നിവയുടെ അടിസ്ഥാനത്തിലാണ് ഈ ധാരണ ഉണ്ടാക്കിയത്. ജർമ്മനി, ഓസ്ട്രിയ-ഹംഗറി, ഇറ്റലി എന്നീ രാജ്യങ്ങൾ ചേർന്ന് രൂപീകരിച്ച ട്രിപ്പിൾ അലയൻസിന് ഇത് ശക്തമായ പ്രതിരോധം തീർത്തു. ട്രിപ്പിൾ അലയൻസ് പോലെയോ ഫ്രാങ്കോ-റഷ്യൻ സഖ്യം പോലെയോ ട്രിപ്പിൾ ഓന്റോന്റ് പരസ്പരപ്രതിരോധത്തിന്റെ സഖ്യമായിരുന്നില്ല.
ജപ്പാൻ, റഷ്യ, ബ്രിട്ടൻ (അനൗപചാരികമായി) എന്നീ രാജ്യങ്ങളുമായി സഖ്യങ്ങളുണ്ടാക്കുന്നതിനു ഫ്രാൻസ് നേതൃത്വം നൽകി. 1907-ലെ ഫ്രാങ്കോ-ജാപ്പനീസ് ഉടമ്പടി, ഈ സഖ്യങ്ങൾ കെട്ടിപ്പടുക്കുന്നതിന്റെ ഒരു പ്രധാന ഭാഗമായിരുന്നു. ജപ്പാൻ പാരീസിൽ നിന്ന് ഒരു വായ്പ വാങ്ങാൻ താത്പര്യം പ്രകടിപ്പിച്ചു. അതിനാൽ ഫ്രാൻസ് വായ്പക്കുള്ള വ്യവസ്ഥകളായി റഷ്യൻ-ജാപ്പനീസ് ഉടമ്പടിയും ഇൻഡോചൈനയിലെ ഫ്രാൻസിന്റെ അധീനതയിലുള്ളതും എന്നാൽ തന്ത്രപരമായി ദുർബലമായതും ആയ പ്രദേശങ്ങൾക്കുള്ള ജാപ്പനീസ് ഗ്യാരണ്ടിയും ആവശ്യപ്പെട്ടു. റഷ്യൻ-ജാപ്പനീസ് സൗഹൃദത്തെ ബ്രിട്ടൻ പ്രോത്സാഹിപ്പിച്ചു. അങ്ങനെ ലോകമഹായുദ്ധത്തിൽ പങ്കെടുത്ത ട്രിപ്പിൾ ഓന്റോന്റ് സഖ്യം നിർമ്മിക്കപ്പെട്ടു.
1914-ൽ ഒന്നാം ലോകമഹായുദ്ധത്തിന്റെ തുടക്കത്തിൽ, മൂന്ന് ട്രിപ്പിൾ ഓന്റോന്റ് അംഗങ്ങളും സഖ്യകക്ഷികളായി കേന്ദ്ര ശക്തികളായ ജർമ്മനി, ഓസ്ട്രിയ-ഹംഗറി എന്നിവർക്കെതിരെ യുദ്ധത്തിൽ പ്രവേശിച്ചു. 1914 സെപ്തംബർ 4 ന്, ട്രിപ്പിൾ ഓന്റോന്റ് അംഗങ്ങൾ പ്രത്യേകമായി സമാധാനസന്ധി അംഗീകരിക്കരുതെന്നും മൂന്നു കക്ഷികൾ തമ്മിൽ അംഗീകരിച്ച സമാധാന വ്യവസ്ഥകൾ മാത്രമേ അംഗീകരിക്കൂ എന്നുമുള്ള ഒരു പ്രഖ്യാപനം പുറപ്പെടുവിച്ചു. ഒന്നാം ലോക മഹായുദ്ധത്തിന്റെ കാരണങ്ങളിലൊന്നായി സഖ്യ സമ്പ്രദായങ്ങളുടെ പ്രാധാന്യത്തെക്കുറിച്ച് ചരിത്രകാരന്മാർ ചർച്ച ചെയ്യുന്നത് തുടരുന്നു.
സഖ്യ സംവിധാനം
1870-1871 ലെ ഫ്രാങ്കോ-പ്രഷ്യൻ യുദ്ധത്തിൽ, പ്രഷ്യയും അതിന്റെ സഖ്യകക്ഷികളും രണ്ടാം ഫ്രഞ്ച് സാമ്രാജ്യത്തെ പരാജയപ്പെടുത്തി. ഈ തോൽവിയുടെ ഫലമായി ഫ്രാൻസിൽ മൂന്നാം റിപ്പബ്ലിക് സ്ഥാപിക്കപ്പെട്ടു. ഫ്രാങ്ക്ഫർട്ട് ഉടമ്പടിപ്രകാരം പ്രഷ്യ ഫ്രാൻസിനെ പുതിയ ജർമ്മൻ സാമ്രാജ്യത്തിന് അൽസാസ്-ലോറൈനെ വിട്ടുകൊടുക്കാൻ നിർബന്ധിച്ചു. ഇത് ഫ്രാൻസും ജർമ്മനിയും തമ്മിലുള്ള ബന്ധങ്ങൾ വഷളാക്കി. ജർമ്മനിയുടെ വർദ്ധിച്ചുവരുന്ന സൈനിക വികസനത്തെക്കുറിച്ച് ആശങ്കാകുലരായ ഫ്രാൻസ്, ജർമ്മൻ ആക്രമണത്തെ തടയാൻ സ്വന്തം യുദ്ധവ്യവസായങ്ങളും സൈന്യവും കെട്ടിപ്പടുക്കാൻ തുടങ്ങി.
റഷ്യ മുമ്പ് 1873-ൽ ഓസ്ട്രിയ-ഹംഗറി, ജർമ്മനി എന്നിവർക്കൊപ്പം മൂന്ന് ചക്രവർത്തിമാരുടെ ലീഗിൽ അംഗമായിരുന്നു. ഫ്രാൻസിനെ നയതന്ത്രപരമായി ഒറ്റപ്പെടുത്താനുള്ള ജർമ്മൻ ചാൻസലർ ഓട്ടോ വോൺ ബിസ്മാർക്കിന്റെ പദ്ധതിയുടെ ഭാഗമായിരുന്നു ഈ സഖ്യം. 1871-ലെ ഫ്രാങ്കോ-പ്രഷ്യൻ യുദ്ധത്തിന്റെ ഫലമായുണ്ടായ നഷ്ടങ്ങൾ തിരിച്ചുപിടിക്കാൻ ഫ്രാൻസ് ശ്രമിച്ചേക്കുമെന്ന ബിസ്മാർക്കിന്റെ ഭയങ്ങളായിരുന്നു ഈ സഖ്യത്തിന്റെ അടിസ്ഥാനം. യാഥാസ്ഥിതിക ഭരണാധികാരികളെ അസ്വസ്ഥരാക്കിയ ഫസ്റ്റ് ഇന്റർനാഷണൽ പോലുള്ള സോഷ്യലിസ്റ്റ് പ്രസ്ഥാനങ്ങളെ എതിർക്കുന്നതിനും ഈ സഖ്യം സഹായിച്ചു. എന്നാൽ ഈ സമയത്ത് ബാൽക്കണിലെ, ദേശീയതയുടെ ഉയർച്ചയും, ഓട്ടോമൻ സാമ്രാജ്യത്തിന്റെ തകർച്ചയും നിരവധി മുൻ ഓട്ടോമൻ പ്രവിശ്യകളെ സ്വാതന്ത്ര്യത്തിനായുള്ള പോരാട്ടത്തിലേക്ക് നയിച്ചു. ഇത് പ്രധാനമായും റഷ്യയും ഓസ്ട്രിയ-ഹംഗറിയും തമ്മിലുള്ള വർദ്ധിച്ചുവരുന്ന പിരിമുറുക്കങ്ങൾക്ക് കാരണമായി. യൂറോപ്പിലെ റഷ്യൻ, ഫ്രഞ്ച് താൽപ്പര്യങ്ങളെ പ്രതിരോധിക്കാൻ, ജർമ്മനിയും ഓസ്ട്രിയ-ഹംഗറിയും തമ്മിലുള്ള ഇരട്ട സഖ്യം 1879 ഒക്ടോബറിലും ഇറ്റലിയുമായി 1882 മെയ് മാസത്തിലും രൂപീകരിച്ചു. ബാൽക്കണിലെ സാഹചര്യം, പ്രത്യേകിച്ച് 1885-ലെ സെർബിയൻ-ബൾഗേറിയൻ യുദ്ധത്തിന്റെയും 1878 -ലെ ബെർലിൻ ഉടമ്പടിയുടെയും പശ്ചാത്തലത്തിൽ, 1877/8 ലെ റഷ്യൻ-തുർക്കി യുദ്ധത്തിൽ നേടിയ നേട്ടങ്ങൾ റഷ്യക്ക് നഷ്ടപ്പെട്ടതായി തോന്നി. അത് റഷ്യയെ മൂന്നു ചക്രവർത്തിമാരുടെ ലീഗ് പുതുക്കുന്നതിൽ നിന്ന് തടഞ്ഞു. 1887-ൽ. ഫ്രാൻസുമായുള്ള സഖ്യത്തിൽ നിന്ന് റഷ്യയെ തടയാനുള്ള ശ്രമത്തിൽ, ബിസ്മാർക്ക് 1887 ൽ റഷ്യയുമായി രഹസ്യ റീഇൻഷുറൻസ് ഉടമ്പടിയിൽ ഒപ്പുവച്ചു. യുദ്ധം പൊട്ടിപ്പുറപ്പെട്ടാൽ ഇരു പാർട്ടികളും നിഷ്പക്ഷത പാലിക്കുമെന്ന് ഈ ഉടമ്പടി ഉറപ്പുനൽകി. റഷ്യയും ഫ്രാൻസും തമ്മിലുള്ള വർദ്ധിച്ചുവരുന്ന അടുപ്പവും 1887-ൽ ജർമ്മൻ സാമ്പത്തിക വിപണിയിൽ നിന്ന് റഷ്യയെ ബിസ്മാർക്ക് ഒഴിവാക്കിയതും റഷ്യയെ 1890-ൽ ഉടമ്പടി പുതുക്കുന്നതിൽ നിന്ന് തടഞ്ഞു. ഇത് ജർമ്മനിയും റഷ്യയും തമ്മിലുള്ള സഖ്യം അവസാനിപ്പിച്ചു. 1890-ൽ ബിസ്മാർക്കിന്റെ നിർബന്ധിത രാജിക്ക് ശേഷം, യുവ കൈസർ വിൽഹെം തന്റെ സാമ്രാജ്യത്വപ്രവണതയായ വെൽറ്റ്പൊളിറ്റികിലൂടെ ("ലോക രാഷ്ട്രീയം") ലോകത്തിൽ ജർമ്മൻസാമ്രാജ്യത്തിന്റെ സ്വാധീനവും നിയന്ത്രണവും വർദ്ധിപ്പിക്കാൻ തുടങ്ങി.
ഫ്രാങ്കോ-റഷ്യൻ സഖ്യം
ആറ് യൂറോപ്യൻ ശക്തികളേക്കാൾ ഏറ്റവും വലിയ മനുഷ്യശക്തി റഷ്യയ്ക്കുണ്ടായിരുന്നു. എന്നാൽ അത് സാമ്പത്തികമായി ഏറ്റവും പിന്നോക്കമായിരുന്നു. ജർമ്മനിയെക്കുറിച്ചുള്ള ഫ്രാൻസിന്റെ ആശങ്കകൾ റഷ്യ പങ്കുവച്ചു. .
ബാൽക്കണിലെ സ്വാധീന മേഖലകളിൽ ഓസ്ട്രിയ-ഹംഗറിയുമായി റഷ്യയുടെ മത്സരവും ആ സമയത്ത് സജീവമായിരുന്നു. 1890-ൽ റീഇൻഷുറൻസ് ഉടമ്പടി പുതുക്കാതിരുന്നതിനുശേഷം, റഷ്യൻ നേതാക്കൾ രാജ്യത്തിന്റെ നയതന്ത്ര ഒറ്റപ്പെടലിൽ ആശങ്കാകുലരായി 1894-ൽ ഫ്രാങ്കോ-റഷ്യൻ സഖ്യത്തിൽ ചേർന്നു.
ഫ്രാങ്കോ-റഷ്യൻ സഖ്യം അംഗീകരിച്ചുകൊണ്ട് ഫ്രാൻസ് റഷ്യയുമായി ശക്തമായ ബന്ധം വികസിപ്പിച്ചെടുത്തു. ഫ്രാൻസിന്റെ പ്രധാന ആശങ്കകൾ ജർമ്മനിയിൽ നിന്നുള്ള ആക്രമണത്തിൽ നിന്നുള്ള സംരക്ഷണവും അൽസാസ്-ലോറെയ്ൻ വീണ്ടെടുക്കുകയുമായിരുന്നു. ലഘുചിത്രം| 1914-ലെ റഷ്യൻ പോസ്റ്ററിൽ മുകളിൽ "കരാർ" എന്ന് എഴുതിയിരിക്കുന്നു. അനിശ്ചിതത്വത്തിലായ ബ്രിട്ടാനിയയും ( വലത് ) [[മറിയാന|മരിയാനെയും ( ഇടത് ) വരാനിരിക്കുന്ന യുദ്ധത്തിൽ തങ്ങളെ നയിക്കാൻ ദൃഢനിശ്ചയമുള്ള റഷ്യൻ മാതാവിലേക്ക് ( മധ്യത്തിൽ ) നോക്കുന്നു.]]
ഓന്റോന്റ് കോർഡിയലെ (ആംഗ്ലോ-ഫ്രഞ്ച് സൗഹൃദധാരണ)
പത്തൊൻപതാം നൂറ്റാണ്ടിന്റെ അവസാന ദശകത്തിൽ, ബ്രിട്ടൻ അതിന്റെ " മനോഹരമായ ഒറ്റപ്പെടൽ " നയം തുടർന്നു. ബ്രിട്ടൻ അതിന്റെ വൻതോതിലുള്ള വിദേശ സാമ്രാജ്യത്തെ സംരക്ഷിക്കുന്നതിൽ ശ്രദ്ധ കേന്ദ്രീകരിച്ചു. എന്നാൽ 1900-കളുടെ തുടക്കത്തോടുകൂടി ജർമ്മൻ ഭീഷണി ഗണ്യമായി വർദ്ധിക്കുകയും തങ്ങൾക്ക് സഖ്യകക്ഷികൾ ആവശ്യമാണെന്ന് ബ്രിട്ടൻ കരുതുകയും ചെയ്തു. ലണ്ടൻ ബെർലിനുമായി ചർച്ചകൾ നടത്താനാഗ്രഹിച്ചെങ്കിലും ബെർലിനു അതിൽ താത്പര്യമുണ്ടായിരുന്നില്ല. അത് പരസ്പരവിരുദ്ധമായിരുന്നില്ല,  അതിനാൽ ലണ്ടൻ പകരം പാരീസിലേക്കും സെന്റ് പീറ്റേഴ്‌സ്ബർഗിലേക്കും തിരിഞ്ഞു.
1904-ൽ ബ്രിട്ടനും ഫ്രാൻസും കൊളോണിയൽ തർക്കങ്ങൾ പരിഹരിക്കാൻ ലക്ഷ്യമിട്ടുള്ള ഓന്റോന്റ് കോർഡിയേൽ എന്ന കരാറുകളിൽ ഒപ്പുവച്ചു. അത് ബ്രിട്ടന്റെ ഒറ്റപ്പെടലിന്റെ അന്ത്യം പ്രഖ്യാപിച്ചു. 1904-ൽ ഫ്രാൻസും ബ്രിട്ടനും വടക്കേ ആഫ്രിക്കയിലെ സ്വാധീന മേഖലകളെ സംബന്ധിച്ച് അഞ്ച് വ്യത്യസ്ത കരാറുകളിൽ ഒപ്പുവെച്ചിരുന്നു. ടാംഗിയർ പ്രതിസന്ധി ജർമ്മൻ വിപുലീകരണത്തെക്കുറിച്ചുള്ള പരസ്പര ഭയത്തിൽ നിന്ന് ഇരുരാജ്യങ്ങളും തമ്മിലുള്ള സഹകരണത്തെ പ്രോത്സാഹിപ്പിച്ചു.
ജർമ്മനിയുമായി നാവിക മത്സരം
പരമ്പരാഗതമായി കടലിന്റെ നിയന്ത്രണമുള്ള ബ്രിട്ടൻ, 1909 ആയപ്പോഴേക്കും ജർമ്മൻ നാവികസേനയെ ഗുരുതരമായ ഭീഷണിയായി കണ്ടു. ഡ്രെഡ്‌നോട്ട് സാങ്കേതികവിദ്യയുടെ കാര്യത്തിൽ ബ്രിട്ടൻ വളരെ മുന്നിലായിരുന്നു. ജർമ്മനിക്ക് ഒരിക്കലും എതിർക്കാൻ കഴിയാത്ത ഒരു റോയൽ നേവി അവർ നിർമ്മിച്ചു. ആംഗ്ലോ-ജർമ്മൻ നാവിക ആയുധ മത്സരത്തിൽ നിന്നുള്ള സംഘർഷം കുറയ്ക്കാൻ ബ്രിട്ടീഷുകാർ 1912 ഫെബ്രുവരിയിൽ യുദ്ധമന്ത്രി ലോർഡ് ഹാൽഡനെ ബെർലിനിലേക്ക് അയച്ചു. "ജർമ്മനി ആക്രമണകാരിയാണെന്ന് പറയാനാവാത്ത" യുദ്ധത്തിൽ ജർമ്മനി ഏർപ്പെട്ടാൽ നിഷ്പക്ഷത പാലിക്കുമെന്ന ബ്രിട്ടീഷ് വാഗ്ദാനവുമായി "നാവിക അവധിക്കാലം" ബന്ധിപ്പിക്കാൻ ജർമ്മനികൾ ശ്രമിച്ചതിനാൽ ആ ദൗത്യം പരാജയപ്പെട്ടു. സാറ സ്റ്റെയ്‌നറിന്റെ അഭിപ്രായത്തിൽ "കഴിഞ്ഞ ആറ് വർഷത്തിനിടയിൽ വളരെ ശ്രദ്ധാപൂർവം ഉണ്ടാക്കിയെടുത്ത അനൗപചാരിക സഖ്യങ്ങളെല്ലാം (എന്റന്റെ കോർഡിയാൽ) ഉപേക്ഷിക്കുക എന്നതായിരുന്നു ജർമ്മൻ നിർദ്ദേശം സ്വീകരിച്ചാലുള്ള അനന്തരഫലം . ജർമ്മൻ നിർദ്ദേശത്തിൽ ഉണ്ടായേക്കാവുന്ന ജർമ്മൻ ആക്രമണോദ്ദേശങ്ങൾക്കെതിരായി ഇളവുകളൊന്നും ഉണ്ടായിരുന്നില്ല." അടിസ്ഥാനപരമായി, ജർമ്മനി സംഘർഷം ആരംഭിച്ചില്ലെങ്കിൽ പോലും, ജർമ്മനിയെ ആക്രമിക്കുന്ന ഏത് രാജ്യത്തും ചേരാനുള്ള അവകാശം ബ്രിട്ടീഷുകാർക്ക് നിക്ഷിപ്തമായിരുന്നു, ഇത് ചർച്ചകൾ പരാജയത്തിലേക്ക് നയിക്കുന്നതിനു കാരണമായി. ജർമ്മൻ ചരിത്രകാരനായ ഡിർക്ക് ബോങ്കർ പറയുന്നതനുസരിച്ച്, "നാവികമത്സരം 1914-ൽ യുദ്ധത്തിനുള്ള തീരുമാനത്തിന് കാരണമായില്ല. എന്നാലും അത് പരസ്പര ശത്രുതയുടെയും അവിശ്വാസത്തിന്റെയും അന്തരീക്ഷം സൃഷ്ടിച്ചു. നാവികമത്സരം സമാധാനപരമായ നയതന്ത്രത്തിനും പൊതുതാൽപ്പര്യങ്ങൾക്കുമുള്ളയിടം പരിമിതപ്പെടുത്തുകയും യൂറോപ്പിൽ യുദ്ധത്തിലേക്കുള്ള ഒരു വളഞ്ഞ വഴിയൊരുക്കാൻ സഹായിക്കുകയും ചെയ്തു."
ആംഗ്ലോ-റഷ്യൻ കൺവെൻഷൻ
റഷ്യൻ-ജപ്പാൻ യുദ്ധത്തിലെ ദയനീയ പരാജയം 1905-ലെ റഷ്യൻ വിപ്ലവത്തിനും റഷ്യയുടെ ഭരണഘടനാപരമായ രാജവാഴ്ചയിലേക്കുള്ള പ്രത്യക്ഷമായ പരിവർത്തനത്തിനും കാരണമായി. ജപ്പാനുമായുള്ള യുദ്ധത്തിൽ ഈ സഖ്യം ഉപയോഗശൂന്യമാണെന്ന് കരുതിയിരുന്നെങ്കിലും, ട്രിപ്പിൾ അലയൻസിന്റെ ഭീഷണിയെ ചെറുക്കുന്നതിന് യൂറോപ്പിൽ ഈ സഖ്യം വിലപ്പെട്ടതായിരുന്നു. റഷ്യൻ കാഴ്ചപ്പാടിൽ നിന്ന് ട്രിപ്പിൾ ഓന്റോന്റ് ബന്ധത്തിന്റെ 1908 മുതൽ 1914 വരെയുള്ള കാലയളവിലെ പരിണാമം വിവിധ പ്രതിസന്ധികളെ അതിജീവിക്കുകയും ലോകമഹായുദ്ധം പൊട്ടിപ്പുറപ്പെട്ടതിനുശേഷം ഒരു സമ്പൂർണ്ണ സഖ്യമായി ഉയർന്നുവരുകയും ചെയ്തു. (ടോമാസെവ്സ്കി).
1907-ൽ ആംഗ്ലോ-റഷ്യൻ സൗഹൃദകരാർ അംഗീകരിച്ചു. ഈ കരാർ പേർഷ്യ, അഫ്ഗാനിസ്ഥാൻ, ടിബറ്റ് എന്നിവയെച്ചൊല്ലി റഷ്യയും ബ്രിട്ടനുമായുള്ള ദീർഘകാല തർക്കങ്ങൾ പരിഹരിക്കാനും മധ്യേഷ്യയിലെ അവരുടെ വൈരാഗ്യം അവസാനിപ്പിക്കാനും ശ്രമിച്ചു. കൂടാതെ പശ്ചിമേഷ്യയിലെ ജർമ്മൻ വിപുലീകരണത്തെ സഹായിക്കാനുതകുന്ന ബഗ്ദാദ് റെയിൽവേയെക്കുറിച്ചുള്ള ബ്രിട്ടീഷ് ഭയം പരിഹരിക്കാനും ഇത് സഹായിച്ചു.
കരാറിന്റെ പ്രവർത്തനം
സൗഹൃദകരാർ യൂറോപ്പിനെ സ്ഥിരമായ രണ്ട് എതിർ ശക്തി ബ്ലോക്കുകളായി വിഭജിച്ചിരുന്നില്ല. യൂറോപ്പിലെ ഏറ്റവും വലിയ രണ്ട് ശക്തി കേന്ദ്രങ്ങളുമായി റഷ്യൻ സാമ്രാജ്യത്തിന്റെ സൗഹൃദകരാർ ഇരുവശത്തും വിവാദമായിരുന്നു. പല റഷ്യൻ യാഥാസ്ഥിതികരും മതേതര ഫ്രഞ്ചുകാരെ അവിശ്വസിക്കുകയും നിയർ ഈസ്റ്റിൽ റഷ്യൻ സ്വാധീനം തടയുന്നതിനുള്ള ബ്രിട്ടീഷ് മുൻകാല നയതന്ത്രതന്ത്രങ്ങൾ ഓർമ്മിപ്പിക്കുകയും ചെയ്തു. അതോടൊപ്പം പ്രമുഖ ഫ്രഞ്ച്, ബ്രിട്ടീഷ് പത്രപ്രവർത്തകരും അക്കാദമിക് വിദഗ്ധരും പാർലമെന്റേറിയന്മാരും സാർ ഭരണം പിന്തിരിപ്പനാണെന്ന് വിമർശിച്ചു. 1917 ഫെബ്രുവരി വിപ്ലവത്തിനുശേഷം സാർ നിക്കോളാസ് രണ്ടാമൻ സ്ഥാനമൊഴിയുകയും പകരം റഷ്യൻ താൽക്കാലിക ഗവൺമെന്റ് അധികാരമേൽക്കുകയും ചെയ്തപ്പോൾ ബ്രിട്ടീഷ്, ഫ്രഞ്ച് ഭരണകൂടങ്ങൾ ആശ്വാസം പ്രകടിപ്പിച്ചു. ജനകീയ പ്രതികരണം ഭയന്ന് റൊമാനോവിന് നൽകിയ രാഷ്ട്രീയ അഭയവാഗ്ദാനം ബ്രിട്ടീഷ് രാജാവ് പോലും പിൻവലിച്ചു. കൂടാതെ സ്ഥാനഭ്രഷ്ടനാക്കപ്പെട്ട രാജാവിനു ഫ്രാൻസ് ഒരിക്കലും അഭയം വാഗ്ദാനം ചെയ്തില്ല.
അവലംബം
വർഗ്ഗം:സൈനിക ഉടമ്പടികൾ
ചിന്നക്കുറിഞ്ഞി
അക്കാന്തേസീ സസ്യകുടുംബത്തിലെ ഒരു ജനുസാണ് സ്ട്രോബിലാന്തസ് എന്ന ശാസ്ത്രീയ നാമത്തിൽ അറിയപ്പെടുന്ന കുറിഞ്ഞി സസ്യവിഭാഗത്തിലെ ചിന്നക്കുറിഞ്ഞി. ഒരു ഔഷധസസ്യമായ ഇത് കരിങ്കുറിഞ്ഞി എന്ന പേരിലും അറിയപ്പെടുന്നു.
രസാദി ഗുണങ്ങൾ
രസം			:തിക്തം, മധുരം ഗുണം		:ലഘു, സ്നിഗ്ധം വീര്യം			:ഉഷ്ണം വിപാകം		:കടു
ഔഷധയോഗ്യ ഭാഗം
സമൂലം
ഔഷധഗുണങ്ങൾ
വാതം, കുഷ്ഠം തുടങ്ങിവയുടെ ചികിത്സക്ക് ഇതുപയോഗിക്കുന്നു. രക്തത്തിലെ പഞ്ചസാരയുടെ അളവ് കുറക്കാനും നല്ലതാണ്. മൂത്രതടസ്സം, മഞ്ഞപ്പിത്തം, രക്തവാതം, അത്യാവർത്തം എന്നിവയ്ക്കുള്ള ഔഷധമാണ്. സഹചരാദി തൈലത്തിനും സഹചരാദി കഷായത്തിനും ഇതൊരു ഘടകമാണ്
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:കളകൾ വർഗ്ഗം:പുഷ്പിക്കുന്ന സസ്യങ്ങൾ
സരോവരം
കോഴിക്കോട് നഗര ഹൃദയത്തിൽ സ്ഥിതി ചെയ്യുന്ന ഒരു ജൈവ ഉദ്യാനമാണ് സരോവരം. കാനോലി കനാലിന്റെ തീരത്ത് സ്ഥിതി ചെയുന്ന ഈ ജൈവ ഉദ്യാനം കോഴിക്കോട്ടെ ഒരു പ്രധാന ആകർഷണവും, വിനോദസഞ്ചാരകേന്ദ്രവുമാണ്. ഈ പ്രദേശത്തെ കണ്ടൽകാട് സംരക്ഷിക്കാനും നഗര നിവാസികൾക്ക് തിരക്കുകളിൽ നിന്ന് വിട്ടുമാറി പ്രകൃതിഭംഗി ആസ്വദിക്കാനും ഉള്ള ഒരവസരം കൂടിയാണ് സരോവരം ഒരുക്കുന്നത്.
സ്ഥലം
മിനി ബൈപാസ് വഴി എളുപ്പത്തിൽ സരോവരത്തിൽ എത്തിച്ചേരാം. മിനി ബൈപാസ്സിൽ എരഞ്ഞിപാലത്തിന്റെയും അരയിടത്ത്പാലത്തിന്റെയും ഇടയിൽ ആണ് ഈ പാർക്ക്‌ സ്ഥിതി ചെയുന്നത്.
വർഗ്ഗം:കോഴിക്കോട് ജില്ലയിലെ വിനോദസഞ്ചാരകേന്ദ്രങ്ങൾ
ബ്രാസിക്കേൽസ്
പുഷ്‌പിക്കുന്ന സസ്യങ്ങളിലെ ഒരു നിര യാണ് ബ്രാസിക്കേൽസ് (Brassicales).  എപിജി 2 പ്രകാരം ഇവ ദ്വിബീജപത്രി കളിലെ യൂറോസിഡ് 2 വിഭാഗത്തിൽ പെടുന്നു. ഈ നിരയിലെ മിക്കവാറും എല്ലാ അംഗങ്ങൾക്കും ഉള്ള ഒരു സവിശേഷത അവയിലെ glucosinolate (mustard oil) - സംയുക്തങ്ങളുടെ സാന്നിധ്യമാണ്. മിക്ക രീതികളിലും ഈ നിര ഉണ്ടെങ്കിലും ചിലവയിൽ ഇത് കപ്പാരേൽസ് എന്ന നിരയിലാണ് പെടുത്തിയിരിക്കുന്നത്.
താഴെപ്പറയുന്ന സസ്യകുടുംബങ്ങളാണ് ഈ നിരയിൽ ഉള്ളത് ലഘുചിത്രം|Cleome hassleriana കപ്പാരേസീയും ബ്രാസ്സിക്കേസീയും അടുത്ത ബന്ധമുള്ളവയാണ്.
പുറത്തേക്കുള്ള കണ്ണികൾ
വർഗ്ഗം:സസ്യനിരകൾ
ഫലക്നുമ പാലസ്
ചരിത്രം
1897-1898 കാലഘട്ടത്തിൽ ഹൈദരാബാദിൻറെ ആറാമത്തെ നിസാമിനു കൈമാറുന്നതു വരെ സർ വികർ (ഹൈദരാബാദിൻറെ പ്രധാനമന്ത്രി) സ്വകാര്യ വസതിയായി ഉപയോഗിച്ചിരുന്നതാണ് ഈ പാലസ്.
നവാബ് വികർ-ഉൽ-ഉംറ നാൽപത് ലക്ഷം രൂപ ചിലവഴിച്ചു നിർമിച്ചതാണ് ഈ ഫലക്നുമ പാലസ്. വൻ സമ്പാദ്യമുണ്ടായിരുന്ന സർ വികറിനു തൻറെ സ്വപ്ന പദ്ധതി പൂർത്തിയാക്കാൻ ബാങ്ക് ഓഫ് ബംഗാളിൽനിന്നും പണം കടം വാങ്ങേണ്ടിയും വന്നു. ഈ പാലസ് രാജകീയ ഗസ്റ്റ്‌ ഹൗസായി നിസാം ഉപയോഗിച്ചു. മുഴുവൻ നഗരത്തേയും ഈ പാലസിൽ ഇരുന്നു കാണാം.
1950-കളിൽ ഫലക്നുമ നിശ്ശബ്ദമായി. 1951-ൽ അന്നത്തെ ഇന്ത്യൻ പ്രസിഡന്റ്‌ രാജേന്ദ്ര പ്രസാദ്‌ ആയിരുന്നു അവസാനത്തെ വിശിഷ്ട അതിഥി. താജ് ഗ്രൂപ്പ് ഓഫ് ഹോട്ടൽസിനു കൈമാറിയ പാലസ് പുതുക്കിപണിയുന്നതിനാൽ അധികവും അടഞ്ഞു കിടന്നു.
പാലസ്
പാലസിൽ 60 അത്യാഡംബര മുറികളും 22 വിശാലമായ ഹാളുകളും ഉണ്ട്. നിസാം കാലത്തെ മികച്ച സമ്പത്തിൻറെ നല്ലൊരു ശേഖരം ഇവിടെയുണ്ട്. അമൂല്യമായ ചിത്രങ്ങളും ശില്പങ്ങളും എഴുത്തുകളും പുസ്തകങ്ങളും ഫർണിച്ചറുകളും ഫലക്നുമ പാലസിൽ ഉണ്ട്.
ഫലക്നുമയിലുള്ള ജേഡ് ശേഖരം ലോകത്തിലേ തന്നെ ഏറ്റവും വിശേഷപ്പെട്ടതായാണ് കണക്കാക്കപ്പെടുന്നത്. പ്രശസ്തമായ തീൻമേശയിൽ 100 അതിഥികൾക്ക് ഒരുമിച്ച് ഭക്ഷണം കഴിക്കാം. 108 അടി നീളവും, 5.7 അടി വീതിയും, 2.7 അടി ഉയരവുമുണ്ട് ഈ തീൻമേശക്ക്.
വിണ്ട്സോർ കൊട്ടാരത്തിന് സാമ്യമായ രീതിയിലുള്ള ലൈബ്രറിയും പാലസിലുണ്ട്. ഇന്ത്യയിലെ ഏറ്റവും വിശിഷ്ടമായ ഖുർആനിൻറെ പതിപ്പുകളിൽ ഒന്ന് ഈ ലൈബ്രറിയിൽ ഉണ്ട്.
പാലസിൻറെ ചുവരുകളിൽ പ്രശസ്തരായ കലാകാരന്മാരുടെ ചിത്ര രചനകൾ പ്രദർശിപ്പിച്ചിട്ടുണ്ട്.
2000 വരെ ഈ പാലസ് നിസാം കുടുംബത്തിൻറെ സ്വകാര്യ സ്വത്തായിരുന്നു, ജനങ്ങൾക്കു തുറന്നു കൊടുത്തിരുന്നുമില്ല.
പുനരുദ്ധാരണം
2000-ൽ താജ് ഹോട്ടൽസ് ഗ്രൂപ്പ് പാലസ് പുനരുദ്ധാരണം ആരംഭിച്ചു. പുനരുദ്ധാരണം ചെയ്ത ഹോട്ടൽ നവംബർ 2010-ൽ തുറന്നുകൊടുത്തു. മുറികളും ഹാളുകളും വിദേശ നിർമിത വസ്തുക്കൾ കൊണ്ട് അലങ്കരിച്ചിരുന്നു.
സ്ഥാനം
ഹൈദരാബാദിൻറെ ഹൃദയഭാഗത്തായി സ്ഥിതിചെയ്യുന്നതിനാൽ ഹൈദരാബാദിലെ പ്രധാന ആകർഷണ കേന്ദ്രങ്ങളിലേക്ക് ഫലക്നുമ പാലസിൽനിന്നും അനായാസം എത്തിച്ചേരാം. മക്ക മസ്ജിദ് (ഏകദേശം 4 കിമീ), നെഹ്‌റു സുവോളജിക്കൽ പാർക്ക്‌ (ഏകദേശം 4 കിമീ) എന്നിവ വളരെ സമീപമാണ്. ചാർമിനാർ, തരമടി ബരദാരി, സലർ ജങ്ങ് മ്യൂസിയം എന്നിവയും സന്ദർശിക്കാം.
സെക്കുന്ദരാബാദ് റെയിൽവേ സ്റ്റേഷനിൽനിന്നും ഫലക്നുമ പാലസിലേക്കുള്ള ദൂരം: ഏകദേശം 15 കിമീ രാജീവ്‌ ഗാന്ധി അന്താരാഷ്ട്ര വിമാനത്താവളത്തിൽനിന്ന് ഫലക്നുമ പാലസിലേക്കുള്ള ദൂരം: ഏകദേശം 17 കിമീ
സൗകര്യങ്ങൾ
വളരെ മികച്ച സൗകര്യങ്ങൾ ഫലക്നുമ പാലസിൽ ലഭ്യമാണ്.
അവലംബം
വർഗ്ഗം:തെലംഗാണ വർഗ്ഗം:ഇന്ത്യയിലെ കൊട്ടാരങ്ങൾ വർഗ്ഗം:ഹൈദരാബാദ് (നാട്ടുരാജ്യം)
തെക്ക ല്യൂട്ടിൻ സിസ്റ്റ്
വ്യക്തവും വൈക്കോൽ നിറമുള്ളതുമായ ദ്രാവകം നിറഞ്ഞ ഒരു തരം ബൈലാറ്റർൽ ഫങ്ക്ഷനൽ അണ്ഡാശയ സിസ്റ്റാണ് തെക്ക ല്യൂട്ടിൻ സിസ്റ്റ്. ബീറ്റാ-ഹ്യൂമൻ കോറിയോണിക് ഗോണഡോട്രോപിൻ (ബീറ്റ-എച്ച്‌സിജി) അല്ലെങ്കിൽ ബീറ്റാ-എച്ച്‌സിജിയിലേക്കുള്ള ഹൈപ്പർസെൻസിറ്റിവിറ്റിയുടെ ഉയർന്ന അളവ് കാരണം അമിതമായ ഫിസിയോളജിക്കൽ ഉത്തേജനം (ഹൈപ്പർറിയാക്റ്റിയോ ല്യൂട്ടിനാലിസ്) മൂലമാണ് ഈ സിസ്റ്റുകൾ ഉണ്ടാകുന്നത്. അൾട്രാസൗണ്ട്, എംആർഐ എന്നിവയിൽ, വലുതാക്കിയ അണ്ഡാശയങ്ങളിൽ തെക്ക ല്യൂട്ടിൻ സിസ്റ്റുകൾ പല ഘടകങ്ങളായി കാണപ്പെടുന്നു.
തെക്ക ല്യൂട്ടിൻ സിസ്റ്റുകൾ ഗർഭകാല ട്രോഫോബ്ലാസ്റ്റിക് രോഗം (മോളാർ ഗർഭം), കോറിയോകാർസിനോമകൾ, ഒന്നിലധികം ഗർഭാവസ്ഥകൾ എന്നിവയുമായി ബന്ധപ്പെട്ടിരിക്കുന്നു. ചില സന്ദർഭങ്ങളിൽ, ഈ സിസ്റ്റുകൾ പ്രമേഹം, Rh-D യിലേക്കുള്ള അലോഇമ്മ്യൂണൈസേഷൻ എന്നിവയുമായി ബന്ധപ്പെട്ടിരിക്കാം. വിട്ടുമാറാത്ത വൃക്കരോഗം, ഹൈപ്പർതൈറോയിഡിസം എന്നിവയുമായി അപൂർവ്വമായി ബന്ധപ്പെട്ടിരിക്കുന്നു.
അഷ്ടവൈദ്യൻ ഇ.ടി. നാരായണൻ മൂസ്സ്
ആയുർവേദ ചികിത്സാരംഗത്തെ പ്രമുഖനായിരുന്നു '''അഷ്ടവൈദ്യൻ ഇ.ടി. നാരായണൻ മൂസ്സ്''' (1933 സെപ്റ്റംബർ 15 - 5 ഓഗസ്റ്റ് 2020). 2010-ൽ രാജ്യം പദ്മഭൂഷൺ ലഭിച്ചു.
ജീവിതരേഖ
പ്രശസ്ത ആയുർവേദ ഭിഷഗ്വരനും 1992-ലെ പദ്മശ്രീ ജേതാവുമായിരുന്ന തൈക്കാട്ടുശ്ശേരി എളേടത്തു തൈക്കാട്ടില്ലത്തെ നീലകണ്ഠൻ മൂസ്സിന്റെയും ദേവകി അന്തർജനത്തിന്റെയും മകനായി 1933 സെപ്റ്റംബർ 15-ന് ചിങ്ങമാസത്തിലെ പൂയം നക്ഷത്രത്തിൽ ജനനം. നീലകണ്ഠൻ മൂസിന്റെയും ദേവകി അന്തർജനത്തിന്റെയും പത്തുമക്കളിൽ നാലാമനും ഏക പുരുഷനുമായിരുന്നു അദ്ദേഹം. അച്ഛൻ ആരംഭിച്ച വൈദ്യരത്‌നം ഔഷധശാലയുടെ ചുമതല 1954-ൽ നാരായണൻ മൂസ്സ് ഏറ്റെടുത്തു. വൈദ്യരത്‌നം സ്ഥാപനങ്ങളുടെ ചെയർമാനും മാനേജിങ് ഡയറക്ടറുമായിരുന്നു.
കോഴിക്കോടെ കാലിക്കറ്റ് സർവകലാശാലയ്ക്കു കീഴിലുള്ള ഒല്ലൂർ വൈദ്യരത്‌ന ആയുർവേദ കോളേജ്, നേഴ്‌സിങ് കോളേജ്, മൂന്ന് ഔഷധ നിർമാണശാല, കേന്ദ്ര ആയുഷ് വകുപ്പിന്റെ സെന്റർ ഓഫ് എക്‌സലൻസ് അംഗീകാരം നേടിയ ആയുർവേദ ഗവേഷണ കേന്ദ്രം, ചാരിറ്റി ഹോസ്പിറ്റൽ, മൂന്ന് ആയുർവേദ ഔഷധ ഫാക്ടറികൾ,നിരവധി ഔഷധശാലകൾ എന്നിവയുടെ സ്ഥാപകനാണ്.
സതി അന്തർജനമാണ് ഭാര്യ. ഇ.ടി. നീലകണ്ഠൻ മൂസ്സ് (ജൂനിയർ), ഇ.ടി. പരമേശ്വരൻ മൂസ്സ്, ശൈലജ അന്തർജനം എന്നിവരാണ് മക്കൾ. 2020 ഓഗസ്റ്റ് 5-ന് വാർദ്ധക്യസഹജമായ അസുഖങ്ങളെത്തുടർന്ന് സ്വവസതിയിൽ വച്ച് അന്തരിച്ചു. മൃതദേഹം പൂർണ ഔദ്യോഗിക ബഹുമതികളോടെ വീട്ടുവളപ്പിൽ സംസ്കരിച്ചു.
അവലംബം
വർഗ്ഗം:ആയുർവേദ ഔഷധനിർമ്മാണം വർഗ്ഗം:പത്മഭൂഷൺ നേടിയ മലയാളികൾ വർഗ്ഗം:1933-ൽ ജനിച്ചവർ വർഗ്ഗം:സെപ്റ്റംബർ 15-ന് ജനിച്ചവർ വർഗ്ഗം:2020-ൽ മരിച്ചവർ വർഗ്ഗം:ഓഗസ്റ്റ് 5-ന് മരിച്ചവർ
നെച്ചസ് നദി
നെച്ചസ് നദി റൈൻ തടാകത്തിന്  പടിഞ്ഞാറ്, വാൻ സാൻഡ് കൗണ്ടിയിൽനിന്ന് ആരംഭിച്ച് കിഴക്കൻ ടെക്സസിലെ പൈനി വുഡ്സ് ഭൂപ്രദേശത്തുകൂടി ഏകദേശം 416 മൈൽ (669 കിലോമീറ്റർ) ഒഴുകി റെയിൻബോ പാലത്തിനുസമീപം സബീൻ തടാകത്തിലെ അതിൻറെ നദീമുഖത്തിലേയ്ക്ക് എത്തുന്നതിനു മുമ്പ് 14 കൗണ്ടികളുടെ അതിരുകൾ നിർവചിക്കുന്ന അമേരിക്കൻ ഐക്യനാടുകളിലെ ഒരു നദിയാണ്. രണ്ട് പ്രധാന ജലസംഭരണികളായ പാലസ്തീൻ തടാകവും ബി.എ. സ്റ്റെയിൻഹേഗൻ റിസർവോയറും നെച്ചസ് നദിയിൽ സ്ഥിതി ചെയ്യുന്നു. ഏഞ്ചലീന നദി (സാം റേബേൺ റിസർവോയർ ഉൾക്കൊള്ളുന്നു) ബി എ സ്റ്റെയിൻഹേഗൻ തടാകത്തിന്റെ വടക്ക് വശത്തുവച്ച് ഇതുമായി സംഗമിക്കുന്ന ഒരു പ്രധാന പോഷകനദിയാണ്. തെക്കൻ കൈവഴികളായ വില്ലേജ് ക്രീക്ക്, പൈൻ ഐലൻഡ് ബയൂ എന്നിവ ബിഗ് തിക്കറ്റ് പ്രദേശത്തിന്റെ ഭൂരിഭാഗത്തുകൂടിയും ഒഴുകി രണ്ടും ബ്യൂമോണ്ടിന് ഏതാനും മൈലുകൾ അകലെ വടക്കുഭാഗത്തുവച്ച് നെച്ചസ് നദിയോട് ചേരുന്നു. ടൈലർ, ലുഫ്കിൻ, സിൽസ്ബീ എന്നിവയുൾപ്പെടെ നദിയോരത്ത് പട്ടണങ്ങളും നഗരങ്ങളും സ്ഥിതി ചെയ്യുന്നുണ്ടെങ്കിലും നെച്ചസ് നദിയുടെ പ്രധാന ഭാഗങ്ങൾ അവികസിതവും സംരക്ഷിത പ്രകൃതിദത്ത ഭൂമിയിലൂടെ ഒഴുകുന്നതുമാണ്. ഇതിനു നേർവിപരീതമായി, നദിയുടെ താഴത്തെ ഏകദേശം 40 മൈലോളം ഭാഗം ഒരു പ്രധാന ഷിപ്പിംഗ് ചാനലും വളരെ വ്യവസായവൽക്കരിക്കപ്പെട്ടതും ബ്യൂമോണ്ട്, വിഡോർ, പോർട്ട് നെച്ചസ്, നെതർലാൻഡ്, ഗ്രോവ്സ്, പോർട്ട് ആർതർ എന്നിവയുൾപ്പെടെ നിരവധി നഗരങ്ങളും പട്ടണങ്ങളും കേന്ദ്രീകരിച്ചിരിക്കുന്നതുമാണ്.
ലീ ജുൻ
ചൈനീസ് ബില്യണയർ സംരംഭകനാണ് ലീ ജുൻ (ചൈനീസ്: 雷军, ചൈനീസ്: 雷军, ചൈനീസ്: 雷軍; pinyin: léi jūn, ലോകത്തിലെ ഏറ്റവും വലിയ മൊബൈൽ ഫോൺ നിർമ്മാതാക്കളായ Xiaomi Inc ന്റെ സംരംഭകനാണ് ഇദ്ദേഹം.
ജീവചരിത്രം
1969 ഡിസംബർ 16 ന് ചൈനയിലെ ഹുബായി (Hubei) യിൽ സിയാൻറ്റോയിലാണ് ലീ ജുൻ ജനിച്ചത്. 1987 ൽ അദ്ദേഹം മിയാൻയാംഗ് മിഡിൽ സ്കൂളിൽ നിന്ന് ബിരുദവും വുഹാൻ യൂണിവേഴ്സിറ്റിയിൽ ചേർന്നു. രണ്ടു വർഷത്തിനുള്ളിൽ എല്ലാ ക്രെഡിറ്റുകളും പൂർത്തിയാക്കി. കമ്പ്യൂട്ടർ സയൻസിൽ ബി.എ. ബിരുദം നേടി. കോളേജിലെ അവസാന വർഷം തന്റെ ആദ്യ കമ്പനിയും ആരംഭിച്ചു.
1992 ൽ ലീ കിങ്ങ്സോഫ്റ്റിൽ എൻജിനീയറായി ചേർന്നു.1998 ൽ കമ്പനിയുടെ സി.ഇ.ഒ ആയി മാറിയ അദ്ദേഹം ഐപിഒയിലേക്ക് നയിച്ചു. 2007 ഡിസംബർ 20-ന് അദ്ദേഹം "ആരോഗ്യ കാരണങ്ങളാൽ" കിംഗ്സോഫറ്റിന്റെ പ്രസിഡന്റ് സ്ഥാനവും സിഇഒ സ്ഥാനവും രാജിവച്ചു.
കിംഗ്സോഫ്റ്റിൽ നിന്ന് രാജിവച്ചതിനു ശേഷം, ലീ ചൈനയിൽ നിക്ഷേപങ്ങൾ വർദ്ധിപ്പിച്ചു.Vancl.com, UCWeb, സോഷ്യൽ പ്ലാറ്റ്ഫോം വൈ വൈ തുടങ്ങി 20 ഓളം കമ്പനികളിൽ നിക്ഷേപിക്കുകയുണ്ടായി. ഷുൻവേ ക്യാപിറ്റൽ (ചൈനീസ്: 顺 为 资本), ഇദ്ദേഹം സ്ഥാപക പങ്കാളി ആയിരുന്ന ഇൻവെസ്റ്റ്മെന്റ് കമ്പനിയിലൂടെയുള്ള ഇ-കൊമേഴ്സ്, സോഷ്യൽ നെറ്റ് വർക്കിങ്, മൊബൈൽ പ്രോഡക്ടറുകൾ എന്നീ കമ്പനികളിൽ നിക്ഷേപം തുടർന്നു. He continues to invest in companies in the ecommerce, social networking, and mobile industries through Shunwei Capital, an investment company for which he was a founding partner.
2000 ൽ ലീ ഒരു ഓൺലൈൻ പുസ്തകശാലയായ Joyo.com- യെ സ്ഥാപിച്ചു. 2004-ൽ Amazon.com- ൽ $ 75 ദശലക്ഷം ഡോളറിന് വിറ്റു,.
2011-ൽ അദ്ദേഹം കിംഗ്സോഫ്റ്റ് ചെയർമാനായി വീണ്ടും ചേർന്നു.
2014-ൽ ഫോബ്സ് മാസികയുടെ ബിസിനസ്സ്മാൻ ഓഫ് ദ് ഇയർ ബഹുമതി ഇദ്ദേഹത്തിന് ലഭിച്ചു.
സിയോമി
2010 ഏപ്രിൽ 6 ന് സ്മാർട്ട്ഫോണുകൾ, മൊബൈൽ ആപ്ലിക്കേഷനുകൾ, മറ്റ് ഉപഭോക്തൃ ഇലക്ട്രോണിക്സ് ഉത്പന്ന നിർമ്മാണ കമ്പനിയായ Xiaomi Inc സ്ഥാപിച്ചു. ലിൻ ബിൻ, ഗൂഗിൾ ചൈന ഇൻസ്റ്റിറ്റ്യൂട്ട് ഓഫ് എൻജിനീയറിൻറെ വൈസ് പ്രസിഡന്റ്. മോട്ടറോള, ബീജിംഗ് ആർ & ഡി സെന്ററിന്റെ സീനിയർ ഡയറക്ടർ ഡോ. ഷൗ ഗൊൻപിങ്, ശാസ്ത്ര സാങ്കേതിക വിദ്യാ ബീജിങ്ങ് സർവകലാശാലയിലെ വ്യവസായ ഡിസൈൻ തലവൻ യാൻജിയാഹുയി (YanJiahui) ലി വാൻ ക്വ (Li Wanqiang, Kingsoft നിഘണ്ടു ജനറൽ മാനേജർ; വാംഗ്കോങ്-കാറ്റ്, പ്രിൻസിപ്പൽ ഡെവലപ്മെന്റ് മാനേജർ; ഗൂഗിൾ ചൈനയുടെ സീനിയർ പ്രോഡക്റ്റ് മാനേജർ ഹോംഗ് ഫെങ് എന്നിവർ സഹസ്ഥാപകരാണ്.
ഫോണുകൾ, ടാബ്ലറ്റുകൾ, ടിവികൾ, റൗണ്ടറുകൾ, പവർ ബാങ്കുകൾ, ഇയർഫോണുകൾ, വായു. വാട്ടർ പ്യൂരിഫയറുകൾ, റോബോട്ട് വാക്വം -കൾ, സ്കൂട്ടറുകൾ തുടങ്ങി വിവിധ വൈവിധ്യമാർന്ന ഉല്പന്നങ്ങൾ ഉണ്ടാക്കുന്ന കമ്പനിയെ സൃഷ്ടിച്ചു.
2014, Xiaomi കൂടുതലായി $ 1 ബില്ല്യൻ ശേഖരിച്ചു 2014 അവസാനത്തോടെ കമ്പനി$ 45 ബില്ല്യൻ വിലമതിച്ചിരുന്നു.
ലി ജുനുവും കമ്പനിയായ Xiaomi Inc- ഉം 70 സ്റ്റാർട്ടപ്പ് കമ്പനികളിലും നിക്ഷേപം നടത്തിയിട്ടുണ്ട്. Xiaomi Inc അതിന്റെ ശൃംഗല വിപുലീകരിക്കുകയും വികസിപ്പിക്കുകയും ചെയ്യുന്നു.
ചൈനീസ് സ്മാർട്ട്ഫോൺ കമ്പനിയായ Xiaomi ഹോങ്കോങ്ങിൽ 10,000 ബില്യൺ ഐപിഒ മൂല്യമുള്ള 10 ബില്ല്യൻ ഡോളർ സമാഹരിക്കപ്പെടുമെന്ന് കണക്ക് കൂട്ടുന്നു.
അംഗീകാരം
1998 ൽ വുഹാൻ യൂണിവേഴ്സിറ്റിയിൽ ഓണററി പ്രൊഫസറാണ്. അദ്ദേഹത്തിന്റെ പേരിൽ ഒരു സ്കോളർഷിപ്പ് കൊടുത്ത് വരുന്നു.
2003-ൽ, ഷേങ്ഷൌ (Zhengzhou)ഇൻസ്റ്റിറ്റിയൂട്ട് ഓഫ് എൻജിനീയറിംഗിൽ അദ്ദേഹത്തെ ഓണററി പ്രൊഫസർ ആയി തിരഞ്ഞെടുത്തു.
2012 ൽ, ചൈന സെൻട്രൽ ടെലിവിഷൻ അദ്ദേഹത്തെ ഏറ്റവും മികച്ച 10 ബിസിനസ് നേതാക്കളിൽ ഒരാളായി തിരഞ്ഞെടുത്തു.
2013-ൽ, ഏഷ്യയിലെ ഏറ്റവും ശക്തരായ 11 ആളുകളിൽ ഒരാളായി അദ്ദേഹം ഫോർച്യൂണിലൂടെയും ബസാറിലെ മെൻസ് സ്റ്റൈലിൽ ഏറ്റവും ശ്രദ്ധേയമായ സംരംഭകനായും തിരഞ്ഞെടുക്കപ്പെട്ടു
2014-ൽ ഫോർബ്സ് ഏഷ്യയുടെ ബിസിനസ്മാൻ ഓഫ് ദ ഇയറായി തിരഞ്ഞെടുത്തു.
വ്യക്തിജീവിതം
ലീ ജുൻ, ഴാങ് ടോങ്ങിനെയാണ് വിവാഹം കഴിച്ചത്. അവർക്ക് രണ്ട് കുട്ടികളുണ്ട്.
റൂബിഡിയം അയോഡൈഡ്
റുബിഡിയം, അയഡിൻ എന്നിവയെ പ്രതിപ്രവർത്തിപ്പിച്ച് റൂബിഡിയം അയോഡൈഡ് നിർമ്മിക്കാം:
അവലംബം
വർഗ്ഗം:അയഡിൻ സംയുക്തങ്ങൾ
കോർബൂട്ട്
കോർബൂട്ട് സോഫ്റ്റ് വെയറില്ലാത്ത ഹാർഡ്‍വെയറിനെ (ശൂന്യമായ ഹാർഡ്‍വെയർ) പ്രവർത്തനസജ്ജമാക്കുന്ന ഒന്നായതുകൊണ്ട് അതിനെ സപ്പോർട്ട് ചെയ്യുന്ന ഓരോ ചിപ്സെറ്റിലേക്കും മദർബോർഡിലേക്കും പോർട്ട് ചെയ്യേണ്ടതുണ്ട്. ആയതിനാൽ കോർബൂട്ട് വളരെ കുറച്ച് ഹാർഡ്‍വെയർ പ്ലാറ്റ്ഫോമിലും മദർബോർഡ് മോഡലുകളിലുമേ ലഭ്യമുള്ളൂ.
കോർബൂട്ടിന്റെ ഒരു പതിപ്പ് ലിബ്രേ ബൂട്ട് ആണ്.
ചരിത്രം
2007-2014 വരെയുള്ള ഏഴ് തൊട്ടടുത്തവർഷങ്ങളിൽ കോർബൂട്ട് ഗൂഗിൾ സമ്മർ ഓഫ് കോഡിൽ അംഗീകരിച്ചു. ആദ്യം ഇറക്കിയ മൂന്ന് മോഡലുകളെ ഒഴിവാക്കിയാൽ എല്ലാ ക്രോംബുക്കുകളും കോർബൂട്ടിലാണ് പ്രവർത്തിക്കുന്നത്. Das U-Boot ൽ നിന്നുള്ള കോഡ് ഉൾച്ചേർത്താണ് ARM ബേസ് ചെയ്ത പ്രോസസറുകൾക്കുള്ള സപ്പോർട്ട് ലഭ്യമാക്കിയത്.
ലോസ് അലാമോസ് നാഷണൽ ലബോറട്ടറിയിൽ 1999 ലെ മഞ്ഞുകാലത്താണ് കോർബൂട്ട് പ്രോജക്ട് ആരംഭിക്കുന്നത്. വേഗത്തിൽ തുടങ്ങുകയും ബുദ്ധിപരമായി തെറ്റുകൾ കൈകാര്യം ചെയ്യുകയും ചെയ്യണമെന്ന ഉദ്ദേശത്തോടെയാണ് ഇതിന് രൂപം നൽകിയത്. ഗ്നു ജനറൽ പബ്ലിക് ലൈസൻസിലാണ് ഇത് പുറത്തിറക്കിയിട്ടുള്ളത്. LANL, SIS, AMD, Coresystems, linux networx, inc അതുപോലെ മദർബോർഡ് നിർമാതാക്കളായ MSI, Gigabyte, Tyan തുടങ്ങിയവരാണ് പ്രധാന കോണ്ട്രിബ്യൂട്ടേഴ്സ്. ഗൂഗിൾ ഭാഗികമായി കോർബൂട്ടിനെ സ്പോൺസർ ചെയ്യുന്നുണ്ട്. 2009 മുതൽ CME Group ഉം പിന്തുണ ആരംഭിച്ചു.
ബാഹ്യ ലിങ്കുകൾ
വർഗ്ഗം:സോഫ്റ്റ്‌വെയർ വർഗ്ഗം:സ്വതന്ത്ര സോഫ്റ്റ്‌വെയർ വർഗ്ഗം:സിസ്റ്റം സോഫ്റ്റ്‌വെയർ
അത്യാഹിത വിഭാഗം
അത്യാഹിത വിഭാഗം.(ഇംഗ്ലീഷ്:Causality department ).emergency department (ED), accident & emergency (A&E),emergency room (ER) എന്നീ പേരുകളിലും ഈ വിഭാഗം അറിയപ്പെടുന്നു. ആശുപത്രികളിൽ അടിയന്തര ചികിത്സാർഥം എത്തിക്കുന്ന രോഗികൾക്കും, അത്യാഹിതങ്ങളിലോ അപകടങ്ങളിലോ അകപ്പെട്ടവർക്കും വേണ്ടി സംവിധാനിച്ചിരിക്കുന്ന ആശുപത്രി വിഭാഗമാണ് അത്യാഹിത വിഭാഗം. ഇതര ആശുപത്രി ചട്ടങ്ങൾക്കോ നടപടിക്രമങ്ങൾക്കോ വിധേയരാക്കാതെ നേരിട്ട് ഇവിടെയെത്തിക്കാനും അടിയന്തര നടപടികൾ സ്വീകരിക്കാനും ഈ സംവിധാനത്തിലൂടെ സാധിക്കും. അത്യാഹിത വിഭാഗത്തോടനുബന്ധിച്ച് തന്നെ മുഴുസമയ ട്രോമാകെയർ യൂണിറ്റും മിക്ക ആശുപത്രികളിൽ സംവിധാനിച്ചിട്ടുണ്ടാവും.
അവംലംബം
വർഗ്ഗം:ആശുപത്രി വിഭാഗങ്ങൾ
കലിഞ്ഞി
ഇന്ത്യൻ വംശജയായ ഒരു ചെറിയ കുറ്റിച്ചെടിയാണ് കലിഞ്ഞി. . പശ്ചിമഘട്ടത്തിലെ തദ്ദേശവാസിയാണ്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:ഇക്സോറ
അൻഹുർ
പുരാതന ഈജിപ്ഷ്യൻ ഒരു ദേവനാണ് അൻഹുർ (ഇംഗ്ലീഷ്: Anhur). ഒനുറിസ്(Onuris), ഒനൗറിസ്(Onouris), അൻ-ഹേർ(An-Her),  അൻഹുറെറ്റ്(Anhuret), ഹൻ-ഹേർ(Han-Her), ഇൻഹെർറ്റ്(Inhert) എന്നീ പേരുകളിലും അൻഹുർ അറിയപ്പെടുന്നു. യുദ്ധത്തിന്റെ ദേവനാണ് അൻഹുർ. പുരാതന ഈജിപ്തിലെ അബിഡോസ് പ്രദേശത്ത്, പ്രത്യേഗിച്ചും തിനീസിലാണ് അൻഹുറിനെ പ്രധാനമായും ആരാധിച്ചിരുന്നത്. ഈജിപ്ഷ്യൻ പുരാണപ്രകാരം തന്റെ പത്നിയായ മെഹിത്തിനെ, അൻഹുർ ദേവൻ നൂബിയയിൽ നിന്നും തിരികെ കൊണ്ടുവന്നു എന്നാണ് കഥ. അൻഹുറിന്റെ പേരിലും ഇത് പ്രതിഫലിക്കുന്നു. അകലെയുള്ളതിനെ അടുത്തെത്തിക്കുന്നത് എന്നാണ് അൻഹുർ എന്ന പദത്തിനർഥം.
ശത്രുക്കളെ ഇല്ലായ്മ ചെയ്യുന്നവൻ എന്നും അൻഹുർ വിശേഷിക്കപ്പെട്ടിരുന്നു. ശിരോ-അലങ്കാരത്തിൽ നാല് തൂവലുകളോട് കൂടി കയ്യിൽ ഒരു പടക്കുന്തവും ധരിച്ച് താടിയുള്ള ഒരു മനുഷ്യരൂപമാണ് അൻഹുർ ദേവന്റേത്. ചിലപ്പോളൊക്കെ ശക്തിയുടെ പ്രതീകം എന്ന നിലയിൽ സിംഹത്തിന്റെ ശിരസ്സോട്കൂടിയും അൻഹുറിനെ ചിത്രീകരിക്കാറുണ്ട്.
യുദ്ധത്തിന്റെ ദേവനായതിനാൽ പുരാതന ഈജിപ്ഷ്യൻ സൈനികർക്കിടയിൽ വളരെ വലിയ ഒരു സ്ഥാനമാണ് അൻഹുറിനുണ്ടായിരുന്നത്. മനുഷ്യരൂപിയായ രാജകീയ യോദ്ധാവായും അൻഹുറിനെ കരുതിയിരുന്നു. അൻഹുർ ദേവന്റെ ഉത്സവദിനങ്ങളിൽ പ്രതീകാത്മകമായ യുദ്ധങ്ങളും അനുഷ്ഠിക്കാറുണ്ട്. ഗ്രീക് ഐതിഹ്യപ്രകാരം യുദ്ധത്തിന്റെ ദേവനായ അറീസിന് തത്തുല്യനാണ് അൻഹുർ.
അവലംബം
വർഗ്ഗം:ഈജിപ്ഷ്യൻ ദൈവങ്ങൾ
തണ്ടാൻ (ജാതി)
പരമ്പരാഗതമായി തെങ്ങുകയറ്റം തൊഴിലായി ചെയ്തിരുന്ന കേരളത്തിലെ തെക്കൻ ഭാഗങ്ങളിൽ കണ്ടുവരുന്ന ഒരു വിഭാഗം ജാതിയാണ് തണ്ടാൻ എന്നും തണ്ടാ പുലയർ എന്നും അറിയപ്പെടുന്നു (scheduled caste). തണ്ടാന്മാർക്കിടയിൽ ഇളഞ്ഞി, പുവർ, ഇരുനെല്ലി, പിളക്കുടി എന്നിങ്ങനെ നാല് ഉപജാതികളുണ്ട്. മലബാറിൽ ഇതേ പേരിൽ ഉള്ള പദവികളോ മറ്റുമായും  പാലക്കാട് ജില്ലയിലെ O.B.C തണ്ടാൻ വിഭാഗമായും ഈ തണ്ടാൻ ജാതിക്ക് ബന്ധമില്ല, പാലക്കാട് തണ്ടാൻ സ്ഥാനപ്പേരും, തിരുവനന്തപുരം തണ്ടാൻ ജാതിയും ആണ്. അതിനാൽ ഇവർ കൂടുതലായി വസിക്കുന്നത് തിരുവനന്തപുരം, കൊല്ലം  ജില്ലകളിലാണ്. തണ്ടാൻ എന്ന ജാതി പട്ടികജാതിയായി കണക്കാക്കപ്പെടുന്നു. ഇന്ന് കേരള സർക്കാർ ഇവരെ പട്ടിക ജാതി യിൽ ഉൾപ്പെടുത്തിയിട്ടുണ്ട്.
"മേൽ"ജാതിക്കാരെന്ന് കരുതുന്നവരെ സംബോധന ചെയ്യുമ്പോൾ തണ്ടാൻ ജാതിക്കാർ സ്വയം 'കുഴിയൻ' (കുഴിയിൽ വസിക്കുന്നവൻ എന്ന അർത്ഥത്തിൽ) എന്നു പറയാൻ നിർബന്ധിക്കപ്പെട്ടിരുന്നു. താഴ്ന്ന ജാതി പദവിയെ സൂചിപ്പിക്കാനായിരുന്നു ഇത്.
ആചാരങ്ങൾ
പണ്ട് 7-നും 12-നുമിടയ്ക്കു പ്രായമുള്ള പെൺകുട്ടികൾക്ക് 'കഴുത്ത് കെട്ട്' അഥവാ 'കെട്ടുകല്യാണം' എന്ന ചടങ്ങു നടത്തുന്ന പതിവുണ്ടായിരുന്നു. പെൺകുട്ടികളുടെ മച്ചമ്പിമാരായിരുന്നു വരന്മാരായി കെട്ടുകല്യാണത്തിൽ പങ്കെടുത്തിരുന്നത്. ഒന്നിലധികം പേർക്ക് ഒരുമിച്ചായിരുന്നു ഈ ചടങ്ങ് നടത്തിയിരുന്നത്. താലികെട്ടും അതിനു ശേഷം വധുവിന്റെ പിതാവ് വരന് ഒരു പ്രതിഫലം കൊടുക്കുന്നതും ചെയ്യുന്നതോടെ ചടങ്ങ് അവസാനിച്ചിരുന്നു.
കുടുംബത്തിലെ ഏറ്റവും മൂത്തവർ മരിക്കുമ്പോൾമാത്രം ദഹിപ്പിക്കുകയും മറ്റുള്ളവരെ കുഴിച്ചിടുകയുമായിരുന്നു പതിവ്. പത്തു ദിവസം നീണ്ടുനില്ക്കുന്ന മരണാനന്തരചടങ്ങുകൾ ആചരിച്ചിരുന്നു. ചരമവാർഷികം ആഘോഷിക്കുന്നത് സമുദ്രതീരത്താണ്. പരേതാത്മാവിനെ ഊട്ടുന്നതിന്റെ പ്രതീകമെന്നോണം വേവിച്ച ആഹാരം കടലിലേക്ക് എറിയുക പതിവാണ്. ശാസ്താംപാട്ടിന്റെ ഉപജ്ഞാതാക്കളും തണ്ടാർ സമുദായത്തിലാണ്. പൂജാരിമാരായ തണ്ടാക്കുറുപ്പന്മാർ ക്ഷൗരജോലിയും നിർവഹിച്ചിരുന്നു.
മുഖ്യ ആരാധനാമൂർത്തി ഭദ്രകാളിയാണ്. വസൂരിയുടെ മൂർത്തിയെന്നു വിശ്വസിക്കപ്പെടുന്ന മറുതയേയും ചിലർ ചിത്രഗുപ്തനേയും ആരാധിച്ചിരുന്നു. ആരാധനാമൂർത്തികൾക്ക് നിവേദ്യമായി കള്ള് നൽകുന്ന പതിവുണ്ടായിരുന്നു. ലോഗൻ, തേഴ്സ്റ്റൺ, പദ്മനാഭമേനോൻ തുടങ്ങിയ ചരിത്രകാരന്മാർ ഈ സമുദായത്തിന്റേയും അവരുടെ പഴയകാലത്തുണ്ടായിരുന്ന ആചാരങ്ങളുടേയും വിവരങ്ങൾ രേഖപ്പെടുത്തിയിട്ടുണ്ട്. ഇവരുടെ പ്രധാന കുലാചാരമാണ് കലശംവെപ്പ്(കലയം). അതിനാൽ ഇവർ കലശക്കാരനെന്നും (കലയക്കാരൻ)അറിയപ്പെടുന്നു
അവലംബം
വർഗ്ഗം:കേരളത്തിലെ ജാതികൾ പ്രജിൽ പീറ്റയിൽ- തീയ്യ വംശം;ഒരു പഠനം
മനോഹർ പരീഖർ
ഭാരതീയ ജനതാ പാർട്ടി അംഗവും മുൻ പ്രതിരോധ മന്ത്രിയും ഗോവ മുഖ്യമന്ത്രിയുമായിരുന്നു മനോഹർ പരീഖർ (Konkani: मनोहर पर्रीकर)(13 ഡിസംബർ 1955 – 17 മാർച്ച് 2019). പരീഖർ രണ്ടു തവണ ഗോവ മുഖ്യമന്ത്രിയായി ചുമതല വഹിച്ചിട്ടുണ്ട്. ആദ്യമായി 2000 മുതൽ 2005 വരെയും പിന്നീട് മാർച്ച് 2012 മുതൽ നവംബർ 2014 വരെയും ഗോവ മുഖ്യമന്ത്രിയായിരുന്നു. കേന്ദ്ര പ്രതിരോധ മന്ത്രി സ്ഥാനം രാജി വെച്ച് കഴിഞ്ഞ വർഷം ഗോവാ മുഖ്യമന്ത്രിയായി വീണ്ടും അധികാരത്തിൽ വന്ന അദേഹം കരളിലെ അർബുദ രോഗം ഗുരുതരമായതിനെ തുടർന്ന് 2019 മാർച്ച് 17നു അന്തരിച്ചു.
അവലംബം
വർഗ്ഗം:ഗോവയിലെ മുഖ്യമന്ത്രിമാർ വർഗ്ഗം:ഡിസംബർ 13-ന് ജനിച്ചവർ വർഗ്ഗം:1955-ൽ ജനിച്ചവർ വർഗ്ഗം:ഇന്ത്യയുടെ പ്രതിരോധമന്ത്രിമാർ വർഗ്ഗം:നരേന്ദ്ര മോദി മന്ത്രിസഭ വർഗ്ഗം:2019-ൽ മരിച്ചവർ വർഗ്ഗം:മാർച്ച് 17-ന് മരിച്ചവർ
ലോക്ക്ഹീഡ് മാർട്ടിൻ എഫ്-22 റാപ്റ്റർ
യുണൈറ്റഡ് സ്റ്റേറ്റ്സ് എയർഫോഴ്‌സിനായി (യു‌.എസ്‌‌.എഫ്) വികസിപ്പിച്ചെടുത്ത അഞ്ചാം തലമുറ, ഒറ്റ സീറ്റ്, ഇരട്ട എഞ്ചിൻ, എല്ലാ കാലാവസ്ഥയും പ്രവർത്തിക്കുന്ന സ്റ്റെൽത്ത് യുദ്ധ വിമാനമാണ് ലോക്ക്ഹീഡ് മാർട്ടിൻ എഫ് -22 റാപ്‌റ്റർ. 2002-ലാണ് ഇവ അമേരിക്കൻ സേനയുടെ ഭാഗമാകുന്നത്. യു‌എസ്‌എഫിൻറെ അഡ്വാൻസ്ഡ് ടാക്റ്റിക്കൽ ഫൈറ്റർ (എടിഎഫ്) പ്രോഗ്രാമിൻറെ ഫലമായി ഒരു ആകാശ മേധാവിത്വ പോരാളിയായിട്ടാണ് വിമാനം പ്രധാനമായും രൂപകൽപ്പന ചെയ്തിട്ടുള്ളത്. മാത്രമല്ല നിലത്തു ആക്രമണം, ഇലക്ട്രോണിക് യുദ്ധം, സിഗ്നൽ ഇന്റലിജൻസ് കഴിവുകൾ എന്നിവയും എഫ്-22 റാപ്റ്ററിനുണ്ട്.
1980-കളിൽ എഫ് 15-ന് പകരം ഒരു വിമാനം എന്ന ലക്ഷ്യത്തോടെ ആരംഭിച്ചതാണ് എഫ് - 22 റാപ്റ്ററിന്റെ നിർമ്മാണം. എഫ് - 22 റാപ്റ്ററിന്റെ മിക്ക എയർഫ്രെയിമുകളും ആയുധ സംവിധാനങ്ങളും നിർമ്മിക്കുകയും അന്തിമ അസംബ്ലി നടത്തുകയും ചെയ്യുന്നത് പ്രധാന കരാറുകാരനായ ലോക്ക്ഹീഡ് മാർട്ടിനാണ്. അതേസമയം, ചിറകുകൾ, എഫ്റ്റ് ഫ്യൂസ്ലേജ്, ഏവിയോണിക്സ് ഇന്റഗ്രേഷൻ, പരിശീലന സംവിധാനങ്ങൾ എന്നിവ ബോയിങ് നൽകുന്നു. ഏതാണ്ട് പൂർണമായും അദൃശ്യമായി സഞ്ചരിക്കാനുള്ള ഇവയുടെ കഴിവ് മൂലം ലോകത്തെ ഒട്ടു മിക്ക റഡാറുകൾക്കും എഫ്-22 റാപ്റ്ററിൻറെ സാന്നിധ്യം തിരിച്ചറിയാൻ കഴിയാറില്ല. ആയുധശേഖരം കൊണ്ടും കൃത്യതകൊണ്ടും ആയുധം തൊടുക്കാൻ കഴിയുന്ന ദൂരം കൊണ്ടും എല്ലാം ലോകത്ത് ഇതുവരെ നിർമ്മിക്കപ്പെട്ടതിൽ വച്ച് ഏറ്റവും മികച്ച വിമാനമായാണ് എഫ്-22 റാപ്റ്ററിനെ കണക്കാക്കുന്നത്.
അവലംബം
വർഗ്ഗം:Webarchive template wayback links വർഗ്ഗം:യുദ്ധം വർഗ്ഗം:വിമാനങ്ങൾ വർഗ്ഗം:യുദ്ധവിമാനങ്ങൾ വർഗ്ഗം:വിമാനനിർമ്മാണ കമ്പനികൾ
കംപാക്റ്റ് ഓഫ് ഫ്രീ അസോസിയേഷൻ
ഫെഡറേറ്റഡ് സ്റ്റേറ്റ്സ് ഐഫ് മൈക്രോനേഷ്യ (എഫ്.എസ്.എം.), ദി റിപ്പബ്ലിക് ഓഫ് മാർഷൽ ഐലന്റ്സ് (ആർ.എം.ഐ.), ദി റിപ്പബ്ലിക് ഓഫ് പലാവു എന്നീ രാജ്യങ്ങൾ അമേരിക്കൻ ഐക്യനാടുകളുടെ അസോസിയേറ്റഡ് രാജ്യങ്ങൾ ആയി മാറിയ ഉടമ്പടിയുടെ വിശദാംശങ്ങൾ വിവരിക്കുന്ന കരാറിനെയാണ് കംപാക്റ്റ് ഓഫ് ഫ്രീ അസോസിയേഷൻ (സി.ഒ.എഫ്.എ. അല്ലെങ്കിൽ സ്വതന്ത്ര സഹകരണക്കരാർ) എന്നു വിളിക്കുന്നത്.
ഇപ്പോൾ പരമാധികാര രാഷ്ട്രങ്ങളായ ഈ മൂന്ന് അസോസിയേറ്റഡ് രാജ്യങ്ങളും മുൻപ് ട്രസ്റ്റ് ടെറിട്ടറി ഓഫ് പസഫിക് ഐലന്റ്സിന്റെ ഭാഗമായിരുന്നു. അമേരിക്കൻ നാവികസേനയുടെ ഭരണത്തിൻ കീഴിൽ 1947 മുതൽ 1951 വരെയുണ്ടായിരുന്നതും അമേരിക്കൻ ആഭ്യന്തരവകുപ്പിൻ കീഴിൽ 1951 മുതൽ 1986 വരെയുണ്ടായിരുന്നതുമായ ഐക്യരാഷ്ട്രസഭ നിർണ്ണയിച്ച ട്രസ്റ്റ് പ്രദേശമാണ് ട്രസ്റ്റ് ടെറിട്ടറി ഓഫ് പസഫിക് ഐലന്റ്സ്. സ്വതന്ത്ര സഹകരണക്കരാറനുസരിച്ച് അമേരിക്കൻ ഐക്യനാടുകൾ പതിനഞ്ച് വർഷത്തേയ്ക്ക് ഈ പ്രദേശങ്ങൾക്ക് സാമ്പ‌ത്തിക സഹായം ഉറപ്പുനൽകിയിട്ടുണ്ട്. പ്രതിരോധത്തിന്മേലുള്ള പൂർണ്ണ അധികാരവും ചുമതലകളും ഏറ്റെടുത്തുകൊണ്ടാണ് ഈ സഹായം നൽകുന്നത്.
പുറത്തേയ്ക്കുള്ള കണ്ണികൾ
വർഗ്ഗം:ഉടമ്പടികൾ വർഗ്ഗം:പലാവു
കടുരി മെഡിക്കൽ കോളേജ്
മെഡിക്കൽ സയൻസസിൽ ബിരുദാനന്തര ബിരുദവും (മാസ്റ്റേഴ്സ് - എംഡി/എംഎസ്), ബിരുദ (ബാച്ചിലേഴ്സ് - എംബിബിഎസ്) കോഴ്സുകളും വാഗ്ദാനം ചെയ്യുന്ന ഇന്ത്യയിലെ ഗുണ്ടൂരിലെ സ്വകാര്യ മെഡിക്കൽ കോളേജുകളിലൊന്നാണ് കടുരി മെഡിക്കൽ കോളേജ് & ഹോസ്പിറ്റൽ l. ഇത് NH-5- ൽ, ചിലക്കലൂരിപ്പേട്ടയിലേക്ക്, ഗുണ്ടൂരിന്റെ തെക്ക്-പടിഞ്ഞാറ് സബർബൻ പ്രദേശത്ത്, ഗുണ്ടൂർ സിറ്റിയിൽ നിന്ന് ഏകദേശം 15 കിമീ മാറി സ്ഥിതിചെയ്യുന്നു.
വകുപ്പുകൾ
മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരമുള്ള കോളേജാണിത്. വിജയവാഡയിലെ എൻ‌ടി‌ആർ യൂണിവേഴ്‌സിറ്റി ഓഫ് ഹെൽത്ത് സയൻസസുമായി ഇത് അഫിലിയേറ്റ് ചെയ്‌തിരിക്കുന്നു, ഇന്റർനാഷണൽ മെഡിക്കൽ ആൻഡ് ടെക്‌നോളജിക്കൽ യൂണിവേഴ്‌സിറ്റിയുമായി കൊളാബറേഷൻ ഉണ്ട്.
സേവനങ്ങൾക്ക് കീഴിലുള്ള വകുപ്പുകൾ
കോളേജ് (നോൺ ക്ലിനിക്കൽ & പാരാ ക്ലിനിക്കൽ):
പുറം കണ്ണികൾ
വർഗ്ഗം:Coordinates on Wikidata വർഗ്ഗം:ആന്ധ്രാപ്രദേശിലെ മെഡിക്കൽ കോളേജുകൾ
പൈനി വുഡ്സ്
പൈനി വുഡ്സ് കിഴക്കൻ ടെക്സസ്, തെക്കൻ അർക്കൻസാസ്, പടിഞ്ഞാറൻ ലൂയിസിയാന, തെക്കുകിഴക്കൻ ഒക്ലഹോമ എന്നിവിടങ്ങളിലായി ഏകദേശം 54,400 ചതുരശ്ര മൈൽ (141,000 ചതുരശ്ര കിലോമീറ്റർ) ഭൂപ്രദേശത്തായി വ്യാപിച്ചുകിടക്കുന്ന തെക്കൻ അമേരിക്കൻ ഐക്യനാടുകളിലെ തെക്കൻ ഭാഗത്തുള്ള മിതശീതോഷ്ണ, കോണിഫറസ് വന ഭൂവിഭാഗമാണ്. ഈ കോണിഫറസ് വനങ്ങളിൽ നിരവധിയിനം പൈൻ മരങ്ങളും ഹിക്കറി, ഓക്ക് എന്നിവയുൾപ്പെടെയുള്ള മരങ്ങളുണ്ട്. ചരിത്രപരമായി ഈ വനമേഖലയിലെ ഏറ്റവും ഇടതൂർന്ന ഭാഗം ബിഗ് തിക്കറ്റ് ഭാഗമായിരുന്നുവെങ്കിലും 19, 20 നൂറ്റാണ്ടുകളിളെ തടി വ്യവസായം ഈ ഭൂപ്രദേശത്തും പൈനി വുഡ്‌സിലുടനീളവും വനസാന്ദ്രത ഗണ്യമായി കുറച്ചു. വേൾഡ് വൈഡ് ഫണ്ട് ഫോർ നേച്ചർ പൈനി വുഡ്‌സിനെ അമേരിക്കൻ ഐക്യനാടുകളിലെ ഗുരുതരമായ വംശനാശഭീഷണി നേരിടുന്ന പരിസ്ഥിതി പ്രദേശങ്ങളിലൊന്നായി കണക്കാക്കുന്നു. അമേരിക്കൻ ഐക്യനാടുകളിലെ എൻവയോൺമെന്റൽ പ്രൊട്ടക്ഷൻ ഏജൻസി (ഇപിഎ) ഈ പരിസ്ഥിതിയുടെ ഭൂരിഭാഗവും സൗത്ത് സെൻട്രൽ പ്ലെയിൻസ് എന്ന് നിർവചിക്കുന്നു.
അവലംബം
വർഗ്ഗം:വനങ്ങൾ
ആര്യ (അഭിനേത്രി)
ഒരു ഇന്ത്യൻ മോഡലും ടെലിവിഷൻ അവതാരകയും മലയാള സിനിമ അഭിനേത്രിയുമാണ് ആര്യ സതീഷ് ബാബു. ഏഷ്യാനെറ്റിലെ ടെലിവിഷൻ ഷോ ആയ ബഡായി ബംഗ്ലാവിലെ ഹാസ്യ കഥാപാത്രം ഏറെ ശ്രദ്ധേയമാണ്. ഏഷ്യാനെറ്റിലെ ബിഗ്‌ബോസ് സീസൺ 2 വിൽ പങ്കെടുത്തിരുന്നു.
സ്വകാര്യ ജീവിതം
ഹോളി എയ്ഞ്ചൽസ് കോൺവെന്റ്സ്കൂൾ, തിരുവനന്തപുരം നിന്ന് വിദ്യാഭ്യാസം പൂർത്തിയാക്കി. വെസ്റ്റേൺ, സിനിമാറ്റിക്, സെമി ക്ലാസിക്കൽ എന്നിവയിൽ ആര്യ പ്രാവീണ്യം നേടിയിട്ടുണ്ട്. 2018-ൽ,വഴുതക്കാടിൽ ആര്യ സ്വന്തമായി ഒരു ബോട്ടിക് ആരംഭിച്ചു.
അവലംബം
വർഗ്ഗം:ഇന്ത്യൻ ടെലിവിഷൻ നടിമാർ വർഗ്ഗം:മലയാളചലച്ചിത്രനടിമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇന്ത്യൻ ചലച്ചിത്ര നടിമാർ വർഗ്ഗം:Pages with unreviewed translations
നമാദ്ഗി ദേശീയോദ്യാനം
ഓസ്ട്രേലിയയിലെ തലസ്ഥാനപ്രദേശത്തിന്റെ തെക്ക്-പടിഞ്ഞാറായി, ന്യൂ സൗത്ത് വെയിൽസിലെ കോസിയൂസ്കോ ദേശീയോദ്യാനവുമായി അതിർത്തി പങ്കിടുന്ന സംരക്ഷിതപ്രദേശമാണ് നമാദ്ഗി ദേശീയോദ്യാനം. ഇത് കാൻബെറയിൽ നിന്ന് ഏകദേശം 40 കിലോമീറ്റർ തെക്കു-പടിഞ്ഞാറായി സ്ഥിതിചെയ്യുന്നു. ഓസ്ട്രേലിയൻ തലസ്ഥാന പ്രദേശത്തിന്റെ വിസ്തീർണ്ണത്തിന്റെ ഏകദേശം 46% ശതമാനം വരും.
ഈ ദേശീയോദ്യാനം ഐ. യു. സി. എന്നിന്റെ കാറ്റഗറി 2 ൽപ്പെടുന്ന സംരക്ഷിതപ്രദേശമായി വർഗ്ഗീകരിച്ചിരിക്കുന്നു.
പഞ്ചാബി കബഡി
പഞ്ചാബ് സംസ്ഥാനത്ത് ഉത്ഭവം കൊണ്ട ഒരു കായിക മത്സരമാണ് പഞ്ചാബി കബഡി എന്നാണ് വിശ്വസിച്ചു വന്നിരുന്നത്. എന്നാൽ കബഡിയുടെ യഥാർത്ഥ ഉറവിടം തമിഴ്നാടാണ്.
പേരിന്റെ ഉത്ഭവം
കൌഡി എന്നാ പഞ്ചാബി വാക്കിൽ നിന്നാണ് കബഡി എന്ന വാക്ക് ഉണ്ടായത് എന്നും. കാളക്കുട്ടി എന്നർത്ഥം വരുന്ന 'കട്ട' എന്ന പഞ്ചാബി വാക്കും, പൊടി എന്നർത്ഥം വരുന്ന 'വഡ്ഡി' എന്ന വാക്കും കൂടി ചേർന്നാണ് കബഡി ഉണ്ടായതെന്ന് വിസ്വസിക്കുന്നവരും ഉണ്ട്. യഥാർത്ഥ ഉറവിടം തമിഴിലെ 'കൈപിടി' എന്ന വാക്കിൽനിന്നാണെന്നാണ് വിദഗ്ദ്ധമതം.
ലാമ്പി കബഡി
ലാമ്പി കബഡിയിൽ വൃത്താകൃത്തിയിലുള്ള കളിക്കളത്തിൽ 15 കളിക്കാർ ആണ് ഉണ്ടാവുക. പുറത്തേക്ക് ഉള്ള പരിധി ഉണ്ടാവില്ല. കളിക്കാർക്ക്‌ എത്ര വേഗത്തിൽ വേണമെങ്കിലും കാലത്തിനുള്ളിൽ ഓടാവുന്നതാണ്. കളിക്കുന്നയാൽ "കബഡി, കബഡി" എന്ൻ ഉരുവിട്ട് കൊണ്ട് വേണം മറുവശത്തേക്ക് പോകുവാൻ. കളിയിൽ രഫറി ഉണ്ടാവില്ല.
സൌന്ചി കബഡി
സൌന്ചി കബഡി (സൌന്ചി പക്കി) ബോക്സിങ്ങിനോട് താരതമ്യപ്പെടുത്താവുന്ന ഒരു രീതിയിൽ ഉള്ള മത്സരം ആണ്. പഞ്ചാബിന്റെ മൽവ ഭാഗത്ത് പ്രശസ്തമാണ് ഈ കബഡി. ഈ കബഡിയിൽ കളിക്കാരുടെ എണ്ണത്തിൽ പരിധിയില്ല. ചുവന്ന തുണികൊണ്ട് മൂടിയ ഒരു മുള വടി ആദ്യം ആര് മണ്ണിൽ കുഴിച്ചിടുന്നുവോ അവരാണ് വിജയിക്കുക.
ഓടുന്നയാൾക്ക് എതിരെ വരുന്ന ആളുടെ അരികിൽ നിന്ന് രക്ഷപ്പെടാൻ അയാളുടെ നെഞ്ചിൽ മാത്രമേ ബലം പ്രയോഗിക്കാൻ പാടുള്ളൂ. എതിർഭാഗക്കാരന് ഓടുന്നയാളുടെ കണങ്കൈയിൽ മാത്രമേ പിടിക്കാൻ പാടുള്ളൂ അല്ലാത്ത പക്ഷം അയോഗ്യമാക്കപ്പെടുന്നതാണ്. എതിർഭാഗക്കാരൻ ഓടുന്നയാളിന്റെ കണങ്കൈയിൽ പിടിച്ച് നിർത്തിയാൽ, എതിര്ഭാഗക്കാരൻ അയാൾ വിജയിക്കുന്നതാണ്. അല്ലാത്ത പക്ഷം ഓടുന്നയാളെ വിജയിയായി പ്രഖ്യാപിക്കും.
ഗൂന്ഗി കബഡി
വളരെപ്രസിദ്ധമായ ഒരു കബഡിയാണ് "ഗൂന്ഗി കബഡി". കളിക്കുന്നയാൾ "കബഡി, കബഡി" എന്ന് ഉച്ചരിക്കാതെ എതിർഭാഗത്തുള്ള ഒരു കളിക്കാരനെ തൊട്ട് വിജയകരമായി അയാളുടെ സ്ഥലത്ത് തിരിച്ച് എത്തിയാൽ അയാൾ വിജയിക്കും. എതിർഭാഗക്കാരെ പ്രതിരോധിക്കാൻ പറ്റാതെ വന്നാൽ എതിർഭാഗത്തുള്ള ടീം വിജയിക്കും.
ചരിത്രം
ഇന്ത്യൻ സംസ്ഥാനങ്ങളായ പഞാബിന്റെയും ഹരിയാനയുടെയും കബഡികളി രീതിയാണ് വൃത്തകബഡി എന്ന് പറഞ്ഞുപോന്നിരുന്നു. 1978 ൽ അമേച്ചർ സർക്കിൾ ഓഫ് കബഡി ഫെടറേഷൻ ഇത് പഞ്ചാബിന്റെ കളിയാണ് എന്ന് തീരുമാനിച്ചു. ദൈരേ വാലി കബഡി എന്ന പേരിലും ഈ രീതി അറിയപ്പെടുന്നു.
നിയമങ്ങൾ
22 മീറ്റർ ചുറ്റളവുള്ള വൃത്താകൃത്തിയിലുള്ള നിരപ്പിലാണ് കബഡി മത്സരം നടക്കുക. വൃത്തിനു കുറുകെ ഒരു വരയും അതിനു അപ്പുറത്തും ഇപ്പുറത്തുമായി 8 അംഗങ്ങൾ വീതമുള്ള ടീം. ഒരേ സമയത്ത് ഒരാളെ മാത്രമേ എതിര്ഭാഗക്കാരന് തടുക്കാൻ പറ്റുകയുള്ളു. അല്ലാത്ത പക്ഷം ആ മാറ്റം അയോഗ്യമാക്കപ്പെടുന്നതാണ്. 40 മിനുട്ട് ദൈർഘ്യം ആണ് കളിക്ക് ഉള്ളത്.
കബഡി ലോകകപ്പ്
സ്ത്രീ-പുരുഷ വിഭാഗങ്ങളിൽ ആയാണ് കബഡി മത്സരങ്ങൾ നടക്കാറു. വൃത്തരീതിയിലാണ് ലോകകപ്പ് മത്സരങ്ങൾ നടക്കുക.
ലോക കബഡി ലീഗ്
2014ൽ ആണ് ആദ്യമായി ലോക കബഡി ലീഗ് മത്സരം നടക്കുന്നത്. പഞ്ചാബ് കായികവിഭാഗം അംഗീകരിച്ച നിയമങ്ങൾ ആണ് പിന്തുടരുന്നത്. 2014 ആഗസ്റ്റ്‌ മുതൽ 2014 ഡിസംബർ വരെ 4 രാജ്യങ്ങളിൽ "ലോക കബഡി ലീഗ് മത്സരങ്ങൾ" നടന്നിട്ടുണ്ട്.
പ്രാദേശിക മത്സരങ്ങൾ
1000-ത്തോളം പ്രാദേശിക കബഡി മത്സരങ്ങൾ ഇത് വരെ പഞ്ചാബിൽ നടന്നിട്ടുണ്ട്. അവയിൽ ചിലത് ചുവടെ :
References
വർഗ്ഗം:കബഡി വർഗ്ഗം:പഞ്ചാബി സംസ്കാരം
ഗ്രീൻ എസ്
C27H25N2O7S2Na എന്ന തന്മാത്രാ സൂത്രവാക്യമുള്ള പച്ച സിന്തറ്റിക് കോൾ ടാർ ട്രയറിൽമീഥേൻ ഡൈയാണ് ഗ്രീൻ എസ്.
ഒരു ഫുഡ് ഡൈ എന്ന നിലയിൽ, ഇതിന്റെ ഇ-നമ്പർ E142 ആണ്. പുതിന സോസ്, മധുരപലഹാരങ്ങൾ, ഗ്രേവി ഗ്രാന്യൂൾസ്, മധുരപലഹാരങ്ങൾ, ഐസ്ക്രീമുകൾ, ടിന്നിലടച്ച പീസ് എന്നിവയിൽ ഇത് ഉപയോഗിക്കാം. കാനഡ, യുണൈറ്റഡ് സ്‌റ്റേറ്റ്‌സ്, ജപ്പാൻ, നോർവേ എന്നിവിടങ്ങളിൽ ഗ്രീൻ എസ് ഒരു ഭക്ഷ്യ അഡിറ്റീവായി നിരോധിച്ചിരിക്കുന്നു. EU-ൽ ഭക്ഷ്യ അഡിറ്റീവായി ഉപയോഗിക്കുന്നതിന് ഇത് അംഗീകരിച്ചിട്ടുണ്ട്. ഓസ്‌ട്രേലിയ, ന്യൂസിലാന്റ് എന്നിവിടങ്ങളിൽ ഇത് ഒരു ഭക്ഷ്യ അഡിറ്റീവായി ഉപയോഗിക്കുന്നതിന് അംഗീകരിച്ചിട്ടുണ്ട്.
ഗ്രീൻ എസ് ഒരു വൈറ്റൽ ഡൈയാണ്. അതായത് ജീവനുള്ള കോശങ്ങളെ സ്റ്റെയിനിംഗ് ചെയ്യാൻ ഇത് ഉപയോഗിക്കാം. കണ്ണിന്റെ ഉപരിതലത്തിലെ വിവിധ തകരാറുകൾ (ഉദാഹരണത്തിന് വരണ്ട കണ്ണുകൾ) കണ്ടെത്താൻ ഫ്ലൂറസിൻ, റോസ് ബംഗാൾ എന്നിവയ്‌ക്കൊപ്പം നേത്രചികിത്സയിൽ ഇത് ഉപയോഗിക്കുന്നു.
പുറംകണ്ണികൾ
വർഗ്ഗം:ഭക്ഷ്യവസ്തുക്കളിൽ ചേർക്കുന്ന നിറങ്ങൾ വർഗ്ഗം:ഇ-നമ്പർ അഡിറ്റീവുകൾ
അമൽ ദത്ത
കായിക രംഗത്ത്
1953,1955,1956 വർഷങ്ങളിൽ ഈസ്റ്റ് ബംഗാൾ ടീമിനു വേണ്ടി കളിച്ചുകൊണ്ടായിരുന്നു ദത്തയുടെ തുടക്കം. 1960ലെ സന്തോഷ് ട്രോഫിയിൽ റെയിൽവേസിന്റെ പരിശീലകനായി. കൊൽക്കത്തയിലെ ക്ലബ്ബുകളായ മോഹൻ ബഗാന്റെയും ഈസ്റ്റ് ബംഗാളിന്റെയും പരിശീലകനായും ആയിരുന്നു ദത്ത.
പരിശീലന രംഗത്ത്
ഫുട്‌ബോളിൽ നിന്ന് വിരമിച്ച ശേഷം ഇംഗ്ലണ്ടിൽ പോയി ഒരു വർഷത്തെ കോച്ചിങ് കോഴ്‌സ് പൂർത്തിയാക്കി മടങ്ങിയെത്തിയ ദത്ത ഹൗറയിൽ പരിശീലന ക്യാമ്പുകൾ ആരംഭിച്ചു. 1960 ൽ സന്തോഷ് ട്രോഫിയ്ക്കുവേണ്ടി റയിൽവേസ് ടീമിനെ ഒരുക്കുകയായിരുന്നു പ്രഥമ ദൗത്യം. കൊൽക്കത്തയിലെ വമ്പൻ ക്ലബ്ബുകളെ ദേശീയ ചാമ്പ്യൻ പട്ടത്തിനു വേണ്ടി ഒരുക്കിയ ദത്ത പ്രധാന വിജങ്ങൾ നേടുകയും ചെയ്തു.മോഹൻ ബഗാനെയും ദത്ത പരിശീലിപ്പിച്ചിട്ടുണ്ട്.
അവലംബം
വർഗ്ഗം:ഫുട്ബോൾ കളിക്കാർ വർഗ്ഗം:1930-ൽ ജനിച്ചവർ
ലിഡിയ
ലിഡിയ പ്രധാനമായും പ്രാചീന അയോണിയയുടെ കിഴക്ക് ആധുനിക പടിഞ്ഞാറൻ തുർക്കിയുടെ കിഴക്കൻ പ്രവിശ്യകളായ ഉസ്സാക്ക്, മാനിസ, ഉൾനാട് ഇസ്മിർ എന്നിവയിൽ സ്ഥിതിചെയ്തിരുന്ന പടിഞ്ഞാറൻ ഏഷ്യാമൈനറിലെ ഒരു ഇരുമ്പുയുഗ രാജ്യമായിരുന്നു. ഇവിടുത്തെ ജനത ലിഡിയൻ എന്നറിയപ്പെട്ടിരുന്ന ഒരു അനറ്റോളിയൻ ഭാഷ സംസാരിച്ചു. ഈ രാജ്യത്തിന്റെ തലസ്ഥാനം സർദിസ് ആയിരുന്നു.
ലിഡിയ സാമ്രാജ്യം ബി.സി. 1200 മുതൽ ബി.സി. 546 വരെയുള്ള കാലഘട്ടത്തിലാണു നിലനിന്നിരുന്നത്. സാമ്രാജ്യം ഏറ്റവും വിപുലമായിരുന്ന ബിസി ഏഴാം നൂറ്റാണ്ടിൽ ഇതിൽ പടിഞ്ഞാറൻ അനറ്റോളിയ മുഴുവനും ഉൾപ്പെട്ടിരുന്നു. ബി.സി 546-ൽ ഇത് ലിഡിയയുടെ സത്രാപി അല്ലെങ്കിൽ പ്രാചീന പേർഷ്യൻ ഭാഷയിൽ സ്പാർഡാ എന്ന പേരിൽ അക്കീമെനിഡ് പേർഷ്യൻ സാമ്രാജ്യത്തിന്റെ ഒരു പ്രവിശ്യയായി മാറിയിരുന്നു. ബി.സി. 133-ൽ ഇത് ഏഷ്യയിലെ റോമൻ പ്രവിശ്യയുടെ ഭാഗമായി.
അറിയപ്പെട്ടിടത്തോളം ലോകത്തിലെ ആദ്യത്തെ ഔദ്യോഗിക നാണയം ബി.സി ഏഴാം നൂറ്റാണ്ടിൽ ലിഡിയയിൽ കണ്ടുപിടിച്ചതായി പറയപ്പെടുന്നു. ഏറ്റവും പഴയ മറ്റ് നാണയങ്ങൾ, പേർഷ്യയുടെ ഡാറിക്,ഏഷ്യാമൈനറിലെ ഹെക്തായി, ഏതൻസിലെ ഓൾ എന്നിവയാണു.
പുറത്തേക്കുള്ള കണ്ണികൾ
BBC - A History of the World - Object : Gold coin of Croesus
ഹിന്ദൗ ഔമാറൗ ഇബ്രാഹിം
ഒരു പരിസ്ഥിതി പ്രവർത്തകയും ഭൂമിശാസ്ത്രജ്ഞയുമാണ് ഹിന്ദൗ ഔമാറൗ ഇബ്രാഹിം. അസോസിയേഷൻ ഓഫ് പ്യൂൾ വിമൻ ആൻഡ് ഓട്ടോചോണസ് പീപ്പിൾസ് ഓഫ് ചാഡിന്റെ (അഫാറ്റ്) കോർഡിനേറ്ററായ അവർ കോപ്പ് 21, സിഒപി 22, സിഒപി 23 എന്നിവിടങ്ങളിൽ വേൾഡ് ഇൻഡിജെനസ് പീപ്പിൾസ് ഇനിഷ്യേറ്റീവ് ആന്റ് പവലിയന്റെ കോ-ഡയറക്ടറായി സേവനമനുഷ്ഠിച്ചു.
ആക്ടിവിസവും അഭിഭാഷകത്വവും
ചാഡിലെ എംബൊറോറോ എന്ന തന്റെ ജനത്തിനുവേണ്ടി പ്രവർത്തിക്കുന്ന ഒരു പരിസ്ഥിതി പ്രവർത്തകയാണ് ഇബ്രാഹിം. ചാഡിന്റെ തലസ്ഥാന നഗരമായ എൻ'ജമെനയിൽ വിദ്യാഭ്യാസം നേടിയ അവർ പരമ്പരാഗതമായി കന്നുകാലികളെ വളർത്തുന്ന നാടോടികളായ കർഷകരായ തദ്ദേശീയരായ എംബോറോറോ ജനതയോടൊപ്പമാണ് അവധിദിനങ്ങൾ ചെലവഴിച്ചത്. വിദ്യാഭ്യാസത്തിനിടയിൽ ഒരു തദ്ദേശീയ സ്ത്രീയെന്ന നിലയിൽ വിവേചനം കാണിക്കുന്ന രീതികളെക്കുറിച്ചും അവരുടെ വിദ്യാഭ്യാസ അവസരങ്ങളിൽ നിന്ന് അവരുടെ എംബറോറോ ജനതകളെ ഒഴിവാക്കുന്ന രീതികളെക്കുറിച്ചും അവർ ബോധവതിയായി. 1999-ൽ, അസോസിയേഷൻ ഓഫ് ഇൻഡിജെനസ് പ്യൂൾ വിമൻ ആൻഡ് പീപ്പിൾസ് ഓഫ് ചാഡ് (AFPAT) എന്ന കമ്മ്യൂണിറ്റി അധിഷ്ഠിത സംഘടന സ്ഥാപിച്ചു. 2005 ൽ സംഘടനയ്ക്ക് ഓപ്പറേറ്റിംഗ് ലൈസൻസ് ലഭിച്ചു. അതിനുശേഷം കാലാവസ്ഥ, സുസ്ഥിര വികസനം, ജൈവവൈവിധ്യങ്ങൾ, പരിസ്ഥിതി സംരക്ഷണം എന്നിവ സംബന്ധിച്ച അന്താരാഷ്ട്ര ചർച്ചകളിൽ പങ്കെടുത്തു.
പാരിസ്ഥിതിക വക്കീലിലുള്ള അവരുടെ ശ്രദ്ധ ആഗോള കാലാവസ്ഥാ വ്യതിയാനത്തിന്റെ ആദ്യ അനുഭവത്തിൽ നിന്ന് ഉത്ഭവിച്ചു. അവർ സ്വന്തം നിലനിൽപ്പിനും അവർ പരിപാലിക്കുന്ന മൃഗങ്ങളുടെ നിലനിൽപ്പിനുമായി പ്രകൃതിവിഭവങ്ങളെ ആശ്രയിക്കുന്നു. വർഷങ്ങളായി ചാഡ് തടാകം വറ്റുന്നതിന്റെ ഫലങ്ങൾ അവർ അനുഭവിക്കുന്നു. ചാഡ്, കാമറൂൺ, നൈജർ, നൈജീരിയ എന്നിവിടങ്ങളിൽ നിന്നുള്ളവർക്കുള്ള പ്രധാന ജലസ്രോതസ്സാണ് തടാകം. 1960 കളിൽ നിന്ന് അതിന്റെ 10% വലിപ്പമേ ഇപ്പോഴുള്ളൂ. ഇന്റർനാഷണൽ ഓർഗനൈസേഷൻ ഫോർ മൈഗ്രേഷന് എഴുതിയ ഒരു സാക്ഷ്യപത്രത്തിൽ ഇബ്രാഹിം തന്റെ ജനങ്ങളും അവരെപ്പോലുള്ള തദ്ദേശീയ സമൂഹങ്ങളും "കാലാവസ്ഥാ വ്യതിയാനത്തിന്റെ നേരിട്ടുള്ള ഇരകളാണ്" എന്ന് ഊന്നിപ്പറഞ്ഞു. അത് അവരെ നാടുകടത്താൻ ഇടയാക്കി. അവരുടെ ജീവിതരീതി നിലനിർത്താൻ സ്വന്തം ഭൂമി ഉപേക്ഷിക്കാൻ അവരെ നിർബന്ധിതരാക്കി. ആ സാക്ഷ്യപത്രത്തിൽ, കാലാവസ്ഥാ വ്യതിയാന കുടിയേറ്റത്തിന്റെ അനന്തരഫലങ്ങളെക്കുറിച്ചും അവർ സംസാരിച്ചു. ഇത് കുടിയേറ്റ സമൂഹങ്ങളെ ആനുപാതികമായി ദുർബലമാക്കുന്നു.
ക്വാർട്സ്, വേൾഡ് ഇക്കണോമിക് ഫോറത്തിന്റെ അജണ്ട എന്നിവയുൾപ്പെടെ വിവിധ ഔട്ട്‌ലെറ്റുകൾക്കായി ആഗോള കാലാവസ്ഥാ വ്യതിയാനം രൂപപ്പെടുത്തുമ്പോൾ തദ്ദേശവാസികളുടെ അവകാശങ്ങൾ അംഗീകരിക്കേണ്ടതിന്റെ പ്രാധാന്യത്തെക്കുറിച്ച് ഇബ്രാഹിം എഴുതിയിട്ടുണ്ട്. . ഇബ്രാഹിമിനെ സംബന്ധിച്ചിടത്തോളം പ്രത്യേക പരിഗണന തദ്ദേശവാസികൾക്ക് അവർ താമസിക്കുന്ന സ്ഥലങ്ങൾ സ്വന്തമാക്കാനും കൈകാര്യം ചെയ്യാനുമുള്ള നിയമപരമായ അവകാശമാണ്. ഓയിൽ ഡ്രില്ലിംഗ് പ്രോജക്ടുകൾ, ഖനനം, ജലവൈദ്യുത നിലയങ്ങൾ എന്നിങ്ങനെയുള്ള സാമ്പത്തിക സംഭവവികാസങ്ങളിൽ തദ്ദേശീയ സമൂഹത്തിന് നിയമപരമായ ഏജൻസി ഉണ്ടെന്ന് അത്തരം നിയമപരമായ അവകാശങ്ങൾ ഉറപ്പുനൽകുന്നു.
ചാഡിന്റെ സാഹെൽ മരുഭൂമിയിലെ 3 ഡി മാപ്പ് ചെയ്യാനുള്ള പദ്ധതിയിൽ യുനെസ്കോയുമായും ഇൻഡിജെനസ് പീപ്പിൾസ് ഓഫ് ആഫ്രിക്ക കോർഡിനേറ്റിംഗ് കമ്മിറ്റിയുമായും (ഐപിഎസിസി) ഇബ്രാഹിം സഹകരിച്ച് പ്രവർത്തിച്ചിട്ടുണ്ട്.
അവാർഡുകളും ബഹുമതികളും
2017 ൽ മികച്ച ശാസ്ത്രജ്ഞർ, സംരക്ഷകർ, കഥാകൃത്തുക്കൾ, പുതുമയുള്ളവർ എന്നിവരെ അംഗീകരിക്കുകയും പിന്തുണയ്ക്കുകയും ചെയ്യുന്ന ഒരു പ്രോഗ്രാമായ നാഷണൽ ജിയോഗ്രാഫിക് സൊസൈറ്റി എമർജിംഗ് എക്സ്പ്ലോററായി ഇബ്രാഹിം അംഗീകരിക്കപ്പെട്ടു. 2017 ൽ ഓരോ വർഷവും സ്വാധീനമുള്ളതും പ്രചോദനം നൽകുന്നതുമായ 100 സ്ത്രീകളെ അംഗീകരിക്കുന്ന ബിബിസിയുടെ 100 വനിതാ പദ്ധതിയുടെ ഭാഗമായി അവർ തിരഞ്ഞെടുക്കപ്പെട്ടു. 2018 ൽ ബിബിസിയുടെ 100 വനിതകളിൽ ഒരാളായി അവരെ പട്ടികപ്പെടുത്തി. 2019 ൽ പ്രിറ്റ്‌സ്‌കർ ഫാമിലി ഫൗണ്ടേഷനിൽ നിന്ന് പ്രിറ്റ്‌സ്‌കർ എമർജിംഗ് എൻവയോൺമെന്റൽ ജീനിയസ് അവാർഡ് ലഭിച്ചു.
ചൈനയിലെ സൂപ്പർകമ്പ്യൂട്ടിംഗ്
ലഘുചിത്രം|350x350ബിന്ദു| രാജ്യാടിസ്ഥാനത്തിലുള്ള സൂപ്പർ കമ്പ്യൂട്ടറുകളുടെ ടോപ് 500 ലിസ്റ്റ് ലോകത്തിലെ ഏറ്റവും വേഗതയേറിയ 500 സൂപ്പർ കമ്പ്യൂട്ടറുകളുടെ 29.3 ശതമാനത്തോളം സൂപ്പർ കമ്പ്യൂട്ടർ കേന്ദ്രങ്ങൾ ചൈനയിൽ പ്രവർത്തിക്കുന്നു.
ഈ സൂപ്പർ കമ്പ്യൂട്ടറുകളുടെ ചരിത്രം ആരംഭിക്കുന്നത് 1989 ൽ സ്റ്റേറ്റ് പ്ലാനിംഗ് കമ്മീഷനും സ്റ്റേറ്റ് സയൻസ് ആന്റ് ടെക്നോളജി കമ്മീഷനും വേൾഡ് ബാങ്കും സംയുക്തമായി ചൈനയിൽ നെറ്റ്‍വർക്കിംഗും സൂപ്പർകമ്പ്യൂട്ടർ സൗകര്യങ്ങളും വികസിപ്പിക്കുന്നതിന്റെ ഭാഗമായിരുന്നു. നെറ്റ്‍വർക്ക് സൗകര്യവികാസത്തോടൊപ്പം സൂപ്പർ കമ്പ്യൂട്ടർ സെന്ററുകളെയും പ്രോജക്ടിൽ ഉൾപ്പെടുത്തുകയായിരുന്നു. ചൈനയിലെ സൺവേ തായ്ഹുലൈറ്റ് ലോകത്തിലെ 500 സൂപ്പർകമ്പ്യൂട്ടറുകളിൽ മൂന്നാമതായി റാങ്ക് ചെയ്യുന്നു.
പുരോഗതി
ചൈനയിൽ സൂപ്പർ കമ്പ്യൂട്ടിംഗിന്റെ പുരോഗതി അതിവേഗത്തിലാണ്; രാജ്യത്തെ ഏറ്റവും ശക്തമായ സൂപ്പർ കമ്പ്യൂട്ടർ 2002 നവംബറിൽ 43 ആം സ്ഥാനത്തും (ഡീപ്കോംപ് 1800 ), 2003 നവംബറിൽ 11 ആം സ്ഥാനത്തും (ഡീപ്കോംപ് 6800 ), 2004 ജൂണിൽ 10-ാം സ്ഥാനത്തും (ഡോണിംഗ് 4000 എ ), 2010 നവംബറോടെ (ടിയാൻഹെ -1 എ) ) ഒന്നാം സ്ഥാനത്തും എത്തി. 2011 ജൂണിൽ ചൈന ജപ്പാനെ പിന്നിലാക്കും. 2013 ജൂൺ വരെ രാജ്യത്തെ ഏറ്റവും ശക്തമായ സൂപ്പർ കമ്പ്യൂട്ടർ ലോക റെക്കോർഡായി.
സൺ‌വേ ടൈഹുലൈറ്റിന് മുമ്പ്, ചൈനീസ് സൂപ്പർ കമ്പ്യൂട്ടറുകൾ "ഓഫ് ദി ഷെൽഫ്" പ്രോസസ്സറുകളായിരുന്നു ഉപയോഗിച്ചുകൊണ്ടിരുന്നത്, ഉദാ. ടിയാൻ‌ഹെ- ആയിരക്കണക്കിന് ഇന്റൽ, എൻ‌വിഡിയ ചിപ്പുകൾ ഉപയോഗിക്കുന്നു, കൂടാതെ ഓപ്പൺ സോഴ്‌സ് സോഫ്റ്റ്വെയറായ ലിനക്സ് ഓപ്പറേറ്റിംഗ് സിസ്റ്റവും ഉപയോഗിക്കുന്നു. എന്നിരുന്നാലും, ഭാവിയിൽ സാധ്യമായ സാങ്കേതിക നിരോധന നിയന്ത്രണങ്ങൾ ഒഴിവാക്കാൻ, ചൈനക്കാർ അവരുടെ സ്വന്തം പ്രോസസ്സറുകളായ ലൂങ്‌സൺ, എം‌പി‌എസ് തരം പ്രോസസർ വികസിപ്പിക്കുന്നു.
എം‌ഐ‌ടി ടെക്‌നോളജി റിവ്യൂ പ്രകാരം, 2012 ഓടെ ലൂണിംഗ്സൺ പ്രോസസർ ഡോണിംഗ് സൂപ്പർ കമ്പ്യൂട്ടറുകളെ ശക്തിപ്പെടുത്തും, ഇത് ചൈനീസ് നിർമ്മിത സൂപ്പർ കമ്പ്യൂട്ടറുകളുടെ ഒരു നിര പീറ്റഫ്ലോപ് വേഗതയിൽ എത്തിക്കും.
എസ്‌സി‌സി‌എ‌എസ്
ചൈന അക്കാദമി ഓഫ് സയൻസസിന്റെ (എസ്‌സി‌സി‌എ‌എസ്) സൂപ്പർ കമ്പ്യൂട്ടിംഗ് സെന്റർ ദേശീയ കേന്ദ്രങ്ങൾക്ക് അക്കാദമിക് പിന്തുണാ പ്രവർത്തനങ്ങൾ നൽകുന്നു. ചൈന നാഷണൽ ഗ്രിഡിനായുള്ള (സി‌എൻ‌ഗ്രിഡ്) വടക്കൻ പ്രധാന നോഡും ഓപ്പറേഷൻ സെന്ററുമാണ് ബീജിംഗിൽ സ്ഥിതിചെയ്യുന്ന എസ്‌സി‌സി‌എ‌എസ്.
ഗ്വാങ്‌ഷോ
ഗ്വാങ്‌ഷോ വിലെ നാഷണൽ സൂപ്പർ കമ്പ്യൂട്ടർ സെന്ററിൽ ലോകത്തിലെ ഏറ്റവും ശക്തമായ നാലാമത്തെ സൂപ്പർ കമ്പ്യൂട്ടർ പ്രവർത്തിക്കുന്നു (2018 ജൂൺ വരെ) ടിയാൻഹെ -2 (മിൽ‌കിവേ -2), എന്ന് പേരായ ഈ കമ്പ്യൂട്ടർ 33,000 ടെറാഫ്ലോപ്സിൽ പ്രവർത്തിക്കുന്നു. 211 ടെറാഫ്ലോപ്സിൽ പ്രവർത്തിക്കുന്നുടെറാഫ്ലോപ്സിൽ പ്രവർത്തിക്കുന്ന ടിയാൻഹെ -1 എ ഗ്വാങ്‌ഷൂ സൊല്യൂഷൻ - എൻ‌യുഡിടി വൈഎച്ച് എം‌പി‌പി സൂപ്പർ കമ്പ്യൂട്ടറും ഇത് പ്രവർത്തിക്കുന്നു.
ചാങ്‌ഷ
നാഷണൽ സൂപ്പർ കമ്പ്യൂട്ടിംഗ് സെന്ററിന്റെ പുതിയ ബ്രാഞ്ചിന്റെ ഫൗണ്ടേഷൻ പ്രവർത്തനങ്ങൾ 2010 നവംബർ 28 ൽ ചാങ്ഷയിൽ വച്ച് നടന്നു. 1342 ടെറാഫ്ലോപിൽ പ്രവർത്തിക്കുന്ന ടിയാൻഹെ -1 എ ഹുനാൻ സൊല്യൂഷൻ - എൻ‌യുഡിടി വൈഎച്ച് എം‌പി‌പി സൂപ്പർ കമ്പ്യൂട്ടർ ഇത് പ്രവർത്തിക്കുന്നു.
ജിനാൻ
ജിനാനിലെ നാഷണൽ സൂപ്പർകമ്പ്യൂട്ടിംഗ് സെന്റർ സൺവേ ബ്ലൂലൈറ്റ് എംപിപി എന്ന സൂപ്പർ കമ്പ്യൂട്ടർ പ്രവർത്തിപ്പിക്കുന്നു. അത് 795 ടെറാഫ്ലോപിലാണ് പ്രവർത്തിക്കുന്നത്.
ഷാങ്ഹായ്
400 ടെറാഫ്ലോപ്സിൽ പ്രവർത്തിക്കുന്ന മാജിക് ക്യൂബ് 2 സൂപ്പർ കമ്പ്യൂട്ടർ ഷാങ്ഹായ് സൂപ്പർ കമ്പ്യൂട്ടർ സെന്ററിൽ പ്രവർത്തിക്കുന്നു.
ഷെൻ‌ഷെൻ
ഷെൻ‌ഷെനിലെ നാഷണൽ സൂപ്പർ‌കമ്പ്യൂട്ടിംഗ് സെന്ററിൽ‌ ചൈനയിലെ ഏറ്റവും വേഗതയേറിയ രണ്ടാമത്തെ യന്ത്രവും ലോകത്തിലെ ഏറ്റവും വേഗതയേറിയ മൂന്നാമത്തെ മെഷീനും ഉണ്ട്. മേയ് 2010 ൽ ഷെൻസൈനിലെ നെബുലെ കമ്പ്യൂട്ടർ ലോകത്തെ ആദ്യ അഞ്ഞൂറ് സൂപ്പർ കമ്പ്യൂട്ടറുകളിൽ രണ്ടാംസ്ഥാനം നേടുകയുണ്ടായി. ടെന്നീസിലെ ഓക്രിഡ്ജ് നാഷണൽ ലബോറട്ടറിയുടെ ക്രേ കമ്പ്യൂട്ടറിന് ശേഷമായിരുന്നു നെബുലേ ഈ നേട്ടം കരസ്ഥമാക്കിയത്.
ടിയാൻജിൻ
ടിയാൻജിനിലെ ദേശീയ സൂപ്പർകമ്പ്യൂട്ടിംഗ് കേന്ദ്രം പ്രധാന കേന്ദ്രങ്ങളിലൊന്നാണ്. ഒക്ടോബർ 2010 ൽ പുറത്തിറങ്ങിയ ടിയാൻ ഹേ 1 ലോകത്തിലെ ഏറ്റവും വേഗമേറിയ കമ്പ്യൂട്ടർ എന്ന റെക്കോർഡർ സ്വന്തമാക്കി. സ്ഥിരതയോടെ 2.507 പീറ്റഫ്ലോപ്സിലായിരുന്നു ഈ കമ്പ്യൂട്ടറിന്റെ പ്രവർത്തനം. 16-ബിറ്റ് ടിക്യു -0671 മൈക്രോകമ്പ്യൂട്ടർ സിസ്റ്റം വികസിപ്പിച്ച 1984 വരെ ടിയാൻജിൻ കമ്പ്യൂട്ടർ ഇൻസ്റ്റിറ്റ്യൂട്ട് സജീവമായിരുന്നു. ടിയാൻജിൻ സെന്ററിന്റെ ഒരു വാണിജ്യ അഫിലിയേറ്റ് മുമ്പ് 2008 ൽ പി‌എച്ച്പിസി 100 പേഴ്‌സണൽ സൂപ്പർ കമ്പ്യൂട്ടർ നിർമ്മിച്ചിരുന്നു, ഇത് ഒരു സാധാരണ ഡെസ്‌ക്‌ടോപ്പ് കമ്പ്യൂട്ടറിന്റെ ഇരട്ടി വലിപ്പമായിരുന്നു, പക്ഷേ 40 ഇരട്ടി വേഗത ഉണ്ടായിരുന്നു. 2010 ൽ രണ്ടാം തലമുറ മോഡൽ പുറത്തിറങ്ങി.
വുക്സി
നാഷണൽ സൂപ്പർകമ്പ്യൂട്ടിംഗ് സെന്റർ വുക്സി സൺവേ തായ്ഹുലൈറ്റ് എന്ന സൂപ്പർ കമ്പ്യൂട്ടർ പരിപാലിക്കുന്നു. 2019 ലെ കണക്ക് പ്രകാരം ലോകത്തെ രണ്ടാമത്തെ സൂപ്പർ കമ്പ്യൂട്ടറാണിത്
പരാമർശങ്ങൾ
വർഗ്ഗം:സൂപ്പർ കമ്പ്യൂട്ടിംഗ്
യു.എൻ വിമൻ
മുഴുവൻ ചുരുക്കെഴുത്ത് The United Nations Entity for Gender Equality and the Empowerment of Women യു.എൻ വിമൻ എന്നത് പ്രചരിത നാമം. ലിംഗ വിവേചന നിർമ്മാർജ്ജനവും സ്തീ ശാക്തീകരണവും ലക്ഷ്യമിടന്ന ഐക്യ രാഷ്ര സഭാ ഉപസംഘടന. 2011 ജനുവരിയിലാണ് രൂപീകൃതമായത്.മുൻ ചിലി പ്രെസിഡൻട് മിഷേൽ ബചെലെറ്റ് ഇതിന്റെ ആദ്യ എക്സിക്യൂട്ടീവ് ഡയറക്റ്ററായിരുന്നു.പുംശിലെ മ്ലംബൊ ങ്കുകയാണു നിലവിലെ എക്സിക്യൂട്ടീവ് ഡയറക്റ്റർ.യു എൻ വനിതാ യുനൈറ്റെഡ് ഐക്യരാഷ്ട്ര സഭയുടെ വികസന ഗ്രൂപ്പ് അംഗമാണു.
ലക്ഷ്യങ്ങൾ
വർഗ്ഗം:ഐക്യരാഷ്ട്രസഭ
1948 -ലെ ഫലസ്തീനിയൻ കൂട്ടപ്പലായനം
1948 ലെ ഫലസ്‌തീൻ യുദ്ധത്തിൽ ഏഴുലക്ഷം അറബ് ഫലസ്തീനികൾ പലായനം ചെയ്യപ്പെടുകയോ പുറം തള്ളപ്പെടുകയോ ഉണ്ടായ സംഭവവികാസമാണ് 1948 -ലെ ഫലസ്തീനിയൻ കൂട്ടപ്പലായനം അല്ലെങ്കിൽ നക്‌ബ എന്നറിയപ്പെടുന്നത്. ഏകദേശം 700,000 ത്തിലധികംവരുന്ന ഫലസ്തീൻ അറബികൾ; അതായത് യുദ്ധപൂർവ്വ പലസ്തീൻ അറബ് ജനസംഖ്യയുടെ ഏകദേശം പകുതിയോളം പേർ 1948 ലെ പലസ്തീൻ യുദ്ധത്തിൽ പലായനം ചെയ്യുകയോ അവരുടെ വീടുകളിൽ നിന്ന് പുറത്താക്കപ്പെടുകയോ ചെയ്തു. 400 മുതൽ 600 വരെ പലസ്തീൻ ഗ്രാമങ്ങൾ യുദ്ധസമയത്ത് കൊള്ളയടിക്കപ്പെടുകയും അതേസമയം പലസ്തീൻ നഗരപ്രദേശം ഏതാണ്ട് പൂർണ്ണമായും നശിപ്പിക്കപ്പെടുകയും ചെയ്തു.